Yhdysvaltojen presidentinvaalit | TechBBS\nAloitetaanpa ketju USA:n presidentinvaaleista, kun esivaalikierros pääsi alkuun Iowassa. Tänne kuuluu minusta kaikki vaalikampanjoihin, ehdokkaisiin, äänestyksiin ja tuloksiin liittyvä keskustelu. Trumpin toiminta presidenttinä omaan ketjuunsa ja geneerinen keskustelu vaalijärjestelmästä tänne: USA:n vaali- ja oikeusjärjestelmä\nRepublikaanien esivaalissa Trump korjasi potin selvin numeroin:\nDonald Trump 97.1%\nBill Weld 1.3%\nJoe Walsh 1.1%\nLive Results: Iowa Republican Caucuses\nDemokraattien ääntenlaskenta tökkii pahemman kerran. Kun 62% äänistä on laskettu\n26.9% – Buttigieg\n25.1% – Sanders\n18.3% – Warren\n15.6% – Biden\n12.6% – Klobuchar\n1.1% – Yang\nAnd less than 1% for Tom Steyer and Tulsi Gabbard\nIowa caucuses: Biden lags behind in early results - BBC News\nVoikohan näiden lukujen perusteella jo ruveta ennustelemaan jatkoa?\nHeti ekaksi virallinen ennuste: Trump tulee voittamaan\nSitten vähän perusteluita:\nDemokraattien 1. esivaaleissa osallistumisinto oli surkea.\nDemokraattien politiikka on liukunut aika vahvasti vasempaan reunaan, joka jättää monet keskivaiheilla olevat orvoiksi. Näistä hyvä esimerkki on Tim Pool.\nDemokraattien Venäjä-kolluusiohuijaus ja Trumpin viraltapanon yrittäminen Ukrainan pohjalta osui omaan nilkkaan ja motivoi pikemminkin republikaaneja.\nUSA:n talous on rautaa ja työttömyysprosentti todella alhainen.\nDemokraatit ovat hajanaisia ja onnistuneet suututtamaan toisiaan. Jos puolue valitsee väärän ehdokkaan ja tekee sen keljuilemalla, moni demokraatti ei suostu äänestämään puolueen ehdokasta.\nIhmiset ovat menettäneet luottamuksensa mediaan, joten median 24/4 Trump-vastainen sota kaikuu kuuroille korville ja jopa innostaa äänestämään propagandaa vastaan. Propaganda itsessään taas uppoaa vain niihin, jotka jo muutenkin inhoavat Trumpia.\nSitten demokraattien ehdokkaista:\nSanders näyttää vahvimmalta, mutta häntä ei puolue halua missään nimessä ehdokkaaksi. Jos sitoutumattomilla on valittavana Trump tai vanhan liiton sosialisti, ääni menee todennäköisesti Trumpille. Lisäksi Sanders on näyttänyt moneen otteeseen heikkoutta, joka ei innosta. Esimerkkeinä se, että Sanders antoi tukensa Hillarylle, mutta Hillary taas on "tukenut" nyt sanomalla että kukaan ei tykkää Sandersista. Kirsikkana kakun päällä vielä se, että moni Sandersin kampanjassa työskennellyt on jäänyt kiinni siitä että he ovat vähätelleet Neuvostoliiton Gulagien pahuutta yms. Kun pari kaveria jäi kiinni, 10 lisää poisti kaikki some-tilinsä, joka viitannee siihen että muillakin kampanjassa työskentelevällä äärikommunistilla oli vähän liian tuhtia sanomaa. Politiikassa Sanders vetää äärilaitaa lupaamalla mm. että USA kieltää täysin frackingin, jos hänestä tulee presidentti. Tuolla saa äärivasemmistolta ja vihreiltä ääniä, mutta työssäkäyvä keskiluokka ei hyvällä katso tuon rahaa ja hyvinvointia tuovan tekniikan kieltämistä.\nBiden on ollut johdossa pitkään, mutta alkanut menettää asemiaan. Bidenilla on ongelmana Burisman yhteydessä ilmenneet korruptioepäilyt, jotka eivät mene pois sanomalla vaan että "ei ole aihetta epäillä". Jopa Tim Pool:n tapainen demokraatteja aina äänestävä moderaatti pitää Bidenin pojan Burisma-miljoonia korruptiona. Samoin Biden on vähän heikko, vanha ja sekoilee sanoissaan jatkuvasti.\nWarren on jo menneen talven lumia. Hänen politiikkansa on aika samaa, kuin Sandersilla, mutta Warrenilla on paha tapa valehdella ajaakseen omaa etuaan - ja jäädä kiinni siitä. Se, että lakananvalkoinen nainen teeskenteli olevansa intiaani ja puolusteli sitä katkeraan loppuun asti, ei kerro hyvää hänestä. Pocahontas tai Liawatha on ollut laskussa eikä hänestä kyllä ehdokasta tule ja hyvä näin.\nButtigieg... en ole seurannut häntä ollenkaan. Pääsee ehkä piikkipaikalle Iowassa, mutta en usko että hän nousee ehdokkaaksi.\nKlobuchar, Yang, muut... odotellaan koska lopettaa.\nSteyer: Ekohippi miljardööri, joka ei innosta kuin ehkä vihreitä. Mutta miksi äänestää Steyeriä, kun Sanders lupaa samoja idioottimaisia green new dealejä ja Sandersin kohdalla saa kaupan päälle ehdan sosialistin?\nBloomberg: Käyttää käsittämättömän määrän rahaa päästäkseen puolueen ehdokkaaksi. Ei tule onnistumaan.\nDemokraattien ehdokkaat ovat niin heikkoja, että jollain ulkopuolisella olisi vielä mahdollisuus tulla ja viedä potti. Esim. Michelle Obamalla olisi mielestäni paremmat mahdollisuudet kuin nykyisillä demokraattiehdokkailla. Tosin todennäköisempää on, että Michelle ja muut odottavat mieluummin 4 vuotta lisää sen sijaan, että riskeeraavat tässä vaiheessa kamppailua vahvaa Trumpia vastaan.\nReactions: lil' samson ja Kuvaaja\nBernie Sanders piti Iowasta voittopuheen. Nähtävästi voitti 6000 äänellä. Valitsijamiehet taitavat mennä tasan 11 Sanders ja Buttigieg. Seuraavaksi New Hampshire jossa Sandersin oletetaan taas voittavan kuten myös super-tiistaina. Jänniä aikoja\nJos Sanders valitaan ehdolle, niin demokraateilla on mahdollisuus voittaa. Kaikki muut tulevat häviämään Trumpille. Sandersia tullaan taas kampittamaan molemmilla jaloilla DNC:n puolesta, niin hänen kannattajiaan on turha odottaa kenenkään muun puolelle sitten Trumpia vastaan.\nVilkkaalle tiedoksi, että joku Tim Pool nyt ei ole mikään esimerkki keskiverto demokraatteja äänestävästä kaverista. On aikoinaan ollut kyllä aika laitavasemmistolainenkin, mutta nyt lähinnä nuoleskelee Trumpin kannattajia. Laita vaikka videot listaukseen, niin tyypin teema on aika selvä\nTim Pool brings you breaking news from around the world and commentary on top news topics in Politics and Cultural issues around the world. Stay tuned for li...\nTrumpilla ei ole Sandersia vastaan oikein muuta, kuin huuta sosialismia. Kaikista muista Trump pääsee oikeastaan ohi oikealta ja vasemmalta. Clintonia vastaan meni vasemmalta.\nSanders on vanha seniili. selkeästi huonokuntoisemman näköinen kuin trump. En usko että amerikassa ihmiset äänestävät sanderssin kuolemaan valkoiseen taloon. hoivakotiin sanders kuuluisi. lisäksi sanders on liian vasemmalla monelle amerikkalaiselle, näistä syistä moni Bideniä äänestävä voi äänestää trumppia.\nPerusteluita edelleen tälle "Sanders on liian vasemmalla" -argumentille? Oon tuota samaa kysellyt aika moneen kertaan Trumpin ketjussa, eikä vielä kertaakaan ole vastattu.\nNe asiat joita Sanders ajaa (julkinen terveydenhuolto, ilmainen julkinen koulutus, minimipalkan nosto jne.) on erittäin suosittuja USA:ssa. Esim Medicare-for-all kannattaa jopa republikaaneja äänestävien enemmistö.\nSanotaanko tuosta seniilikommentista, että olet kyllä täysin oikeutettu mielipiteeseesi, mutta pitää olla jonkinlaisessa psykoosissa, jos Sanders on vähemmän terävässä kunnossa kuin Trump. Voidaan pitää kisa kummasta löytyy ihan videolla enemmän materiaalia sanomassa jotain totaalisen ääliömäistä\nBidenin äänestäjiä nyt näyttää muutenkin olevan koko ajan vähemmän ja vähemmän... onneksi.\nE: Linkki kyselytutkimukseen tuosta terveydenhuollosta:\nReactions: perato ja ©©©\nNoista pointeista ainoastaan talous ja työllisyys ovat todellisia Trumpin uudelleenvalintaa puoltavia ja helpottavia seikkoja, ja näitä hän itsekin hehkutti esim. Super Bowl TV-mainoksessaan.\nMuut pointit ovat vain omituista selittelyä ja Trumpin mainospuhetta, eivätkä mitään oikeasti merkittäviä seikkoja.\nMinäkin kyllä uskon, että Trump on tällä hetkellä suosikki voittamaan vaalit. Mutta paljon tulee vielä vettä virtaamaan ennenkuin vaalit pidetään, ja esimerkiksi koko maailmantalous voi mennä pahemman kerran sekaisin siihen mennessä Korona-viruksen vuoksi. Toki ihmisten terveyskin. Mikä sitten saattaa auttamatta tuoda karulla tavalla esiin USA:n terveydenhuollon pahimmat heikkoudet.\nNe asiat joita ajaa (julkinen terveydenhuolto, ilmainen julkinen koulutus, minimipalkan nosto jne.) on erittäin suosittuja USA:ssa. Esim Medicare-for-all kannattaa jopa republikaaneja äänestävien enemmistö.\nTrump näyttää ulkoisesti pirteämmältä kuin Sanders onhan heillä vissiin 10 vuotta ikäeroa.\nSanders supports repeal of some of the tax deductions that he says benefit hedge funds and corporations, and would raise taxes on capital gains and the wealthiest one percent of Americans. He would use some of the added revenues to lower the taxes of the middle and lower classes. He has suggested that he would be open to a 90% top marginal tax rate (a rate that last existed during the years after World War II) for the wealthiest earners, as well as a 52% top income tax bracket. He has proposed a top marginal rate of 65% for the federal estate tax, up from the current 40% rate.\nWhile running for the Senate in 1974, Sanders said, "nobody should earn more than $1 million" (more than $5 million in 2018 dollars).\nEi tyrmää ajatusta että veroprosentti 90. ja ylimmässä veroluokassa veroprosentin nosto 65 % :iin. Niin ja varallisuusverohan ei ole mitenkään radikaali idea, kutsuu itseään demokraattiseksi Sosialistiksi(Taitaa sosialisti sana olla suorastaan kirosana monelle Yhdysvalloissa) joo, ihan keskitien kulkija tämä sanders.\nNiin ja bidenillä viittasin keskitien demokraatteihin. Myös pormestari Pete taitaa lukeutua keskitien demokraatteihin talouspoliittisesti.\nTrump käyttää kirjaimellisesti piristeitä.\nToisaalta äijä ilmeisesti tekee hyvin pieniä tuntimääriä varsinaisesti töitä, vaan viettää aika paljon aikaa lonkkaa vetäen ja harrastusten kuten golfin parissa.\nSelvää on, ettei kumpikaan mies ole varsinaisesti parhaassa iässään enää.\nEi vaan että tietyn summan ylittävästä määrästä otettaisiin 90% kuten Eisenhowerin aikaan. Tämä koskisi muistaakseni alle kolmea sataa yksilöä. Ja taas että aivan suurimpien perintöjen siitä osuudesta joka ylittää x dollaria voisi ottaa 25 prosenttiyksikköä enemmän. Kuulostaa melkein mahdollisuuksien tasa-arvolta vs Trump joka siis - kertauksen vuoksi - nosti veroja alle 75k tienaaville.\nSosialisti-sanan kanssa pitää kyllä tuolla olla tarkka koska 50-luvun propaganda puree vielä noin kovaa mutta yleisesti Sanders kannattaa siis:\n- opiskelun ja lääkkeiden saatavuutta kaikille varallisuusluokille\n- yhteiskunnan tukemaa terveydenhuoltoa\n- vähempää sotimista\n- gigarikkaiden veronkorotuksia\n- uusiutuvaa energiaa ja Yhdysvaltojen aktiivista osallistumista niihin liittyvän teknologian kehittämisessä\nVoisi jopa tiivistää: mahdollisuuksien tasa-arvoa. Vähän kuten Pohjoismaissa\nTrump joka siis - kertauksen vuoksi - nosti veroja alle 75k tienaaville.\nTartun nyt tähän ja perkaan viestisi myöhemmin perusteellisemmin.\nTrump leikkasi veroprosenttia kaikilta.muilta paitsi 200 k - 500 k tienaavilta, joiden veroprosentti pysyi samana.\nEn ymmärrä Sandersin hehkuttamista. Kiistatta ikäloppu äijä ja vasemmistolaisin kuviteltava ehdokas tuonne. USA ei lopulta ole järin vasemmistolainen maa vaan suuri osa kansasta edelleen kannattaa ajatusta self made manistä, ryysyistä rikkauksiin amerikkalaisesta unelmasta jne. Muutenkaan Trump ei lopulta ole talouspoliittisesti mitenkään äärimmäisen oikeistolainen, pikemminkin sellainen vasemmistolta protektionismia sun muuta lainaileva populisti.\nMitä järkeä demokraattien olisi vetää täysin vasenta laitaa (pl. kannatuskyselyt jos kyynisesti haetaan vain vahvinta kilpailijaa Trumpille)?\nKuinka pitkään luulet että noilla "gigarikkailla" ihmisilla olisi mitään omaisuutta Jenkeissä jos niiden tuloja alettaisiin verottamaan 90%? Sanders puhuu hiton paljon mutta sitten kun kysytään että mistä rahat siihen niin ei ole esittää kuin täysin epärealistisia skenaarioita.\nNiin. Siellä on niitä 10v väliaikaisia leikkauksia, jotka vaikuttavat parin satasen verran myös keskiluokkaan kunnes menevät umpeen\nKyllähän heihinkin pitää joku ote olla vaikka rahaa voi toki siirtää.\nSotilasmenoista voi säästää vaikka kuinka paljon, terveydenhuoltoon käytetään muistaakseni tuplat mitä Kanadassa eikö silti kateta kaikkia, byrokratia, progressio.. ei voi olla että juuri yhdellä maalla ei ole varaa siihen mihin kaikilla muilla on\nNo kuka muu siellä järkeistäisi vaikka nuo opiskelut, terveydenhuollon, yksityisvankilat, huumesodan ja puolustusmenot?\nOn tullut vähän sellainen vaikutelma, että kansa saa siellä nyt mitä kansa haluaa ja että edes demokraatit eivät halua asioita, joita Sanders haluaa.\nSanders on aivan kammottava ehdokas jos hänen ehdotuksiaan tulkitsee kirjaimellisesti. Kyseessä tosin taitaa olla vain klassinen populisti joka yrittää päästä valtaan katkeroituneiden vassareiden ja buhuu-milleniaalien avulla. AOC saattaa olla oikeasti tarpeeksi idiootti että oikeasti uskoo tuohon paskaan, mutta veikkaisin että Sandersin päästessä vallankahvaan mitään suurta ei juuri tapahtuisi.\nTerveydenhuollon parannukset yms. eivät olisi pahitteeksi USA:lle, mutta jos tuollaisia tavotteita halutaan oikeasti ajaa läpi tarvitaan maltillisia ja rationaalisia ehdokkaita eikä Sandersin kaltaista ääri-kommunistia joka huutaa mielisairaita 90% vero-horinoitaan. Republikaanit tulisivat torppaamaan kohtuulliset ja jopa universaalistikin hyvät ideat ihan vain sen takia että presidenttinä on Castron kaltainen sankari.\nDemokraattien kalkkeutunut puoluejohto ei halua niitä asioita. DNC onkin syöpää ja jos kaksipuoluejärjestelmässä olisi mahdollista saada potentiaalinen ehdokas sen ohi, toivoisin ainakin itse että Sanders tekisi näin.\nVoin etsiä niitä kyselyitä mutta niin aselaeista, terveydenhuollosta, opintolainoista kuin sotimisestakin on kyselyitä joissa yli 50% on Bernien kannalla\nNo nimeä nyt joku sellainen idea. Onko mikään niistä esim pahempi kuin pommittaa terroristien perheitä tai ottaa kidutusta pahempia keinoja käyttöön?\nJos nyt puhutaan Sandersin vasemmistolaisuudesta, niin voidaan samalla kysyä, että mistä erottaa sen perusdemarin republikaanista? Tässä on tasan tarkkaan Sandersin vahvuus. Demokraatit oli ennen Bill Clintonin aikaa vielä jonkin verran vasemmalla (ei ihan Sandersin tasolla). Sen jälkeen tuli nämä "uudet demokraatit", jotka on olleet isojen yritysten ostettavissa ihan yhtä pahasti kuin republikaanitkin. Demokraatit on vaan pyrkineet silti pitämään imagossaan jotain pseudovasemmistolaisuutta, jossa hyvesignaloidaan rodulla ja sukupuolella.\nKyllä Suomessakin alkaisi löytyä vasemmistoliitolle äänestäjiä, jos meillä vaikka terveydenhuolto olisi järjestetty yhtä selkeäksi rahantekokoneeksi kuin USA:ssa. On täysin demokraattien omaa syytä, että sinne tulee nyt noita laitavasemmistolaisia ehdokkaita, jotka on myös suosittuja. Republikaanit on sentään rehellisesti mitä on.\nAvaas nyt mistä leikkauksista sä puhut ja miten ne liittyvät veroihin.\nTossa on jotain: A quarter of all taxpayers would pay more in 10 years under GOP tax plan: Revised report\n” By 2027, the number of taxpayers who would pay more jumps to 25 percent”\nMutta ei väännetä tästä sen enempää. Yhdysvaltojen verolain tulkitseminen kymmenen vuoden päähän ei itseltäni oikein onnistu ja mikäli tulkitsin tai muistan väärin tuon tiivistelmän parin vuoden takaa, että yritysten kevennykset ovat pysyviä ja yksityisten väliaikaisia niin sitten olen vaan väärässä\nButtigieg tuli itselle ihan puskista. Omasta mielestä seuraan melko paljon politiikkaa ym mutten ollut kuullutkaan koko herrasta aiemmin. Kaikista muista ehdokkaista pystyy sentään jotain kertomaankin.\nUskon itse, että Trump jatkaa.\n1) Jatkuvuus. Istuvaa harvemmin vaihdetaan.\n2) Jos uutisoinnin seuraaminen perustuu HS/Yle -akseliin niin varmaan luulisi, että nyt jenkeillä olisi vihdoin tuhannen taalan paikka korjata virheensä. Mutta väitän, että perusjenkki on jotakuinki tyytyväinen menoon kun katsoo taloustilastoja ja työllisyystilastoja. Näitä ei oikeasti pidä aliarvioida\n3) Demokraatit ei ole oikein yhtenäisiä ja tappelevat keskenäänkin.\nSanders vs Trump olisi varmaan mielenkiintoisinta seurattavaa joten toivon häntä demokraattien vastaehdokkaaksi\nAika samaa mieltä ollaan. 2016 vaaleissa bettasin Trumpin voiton puolesta ja laitoin aikaisessa vaiheessa tappioiden kattamiseksi vakuutusbetin Sandersille. Näissä vaaleissa tosin en usko Sandersin mahdollisuuksiin, sillä hänen politiikkansa on mennyt vielä radikaalimmaksi. Esim. nyt hän vaatii frackingin täyskieltoa ja ilmastonmuutoksen torjumista AOC:n pähkähullun Green New Dealin avulla.\nMinä seuraan säännöllisesti Tim Poolin videoita. Hän on Joe Roganin tapaan henkilö, joka on aina kannattanut demokraatteja, mutta on politiikaltaan keskivaiheella. Juuri näiden kaltaisia henkilöitä demokraattien nykyinen politiikka karkottaa. Sen sijaan, että näiden mielipiteet kuitataan republikaanien nuoleskeluna, kannattaisi demokraattien ottaa heidän varoitukset tosissaan.\nMenee vähän offtopic:ksi, mutta millä tavoin Trump meni vasemmalta Clintonin ohi?\nReactions: lil' samson ja RiEmuKUpl@\nHaukkui NAFTAn, lupasi vetää joukot pois Lähi-Idästä, meni oikeasti kampanjoimaan sinne "ruostevyöhykkeelle", lähti kävelemään siitä tyynenmeren kauppasopimuksesta ja lupasi palauttaa duuneja Amerikkaan. Näiden toteuttaminen on sitten ollut vähän vaihtelevaa, mutta Clinton ei edes teeskennellyt olevansa kiinnostunut siitä kärsivästä työväenluokasta, joka sitten äänesti Trumpin presidentiksi. Veikkaisin että ainakin merkittävä osa noista olisi voinut äänestää Sandersia, mutta sitähän ei koskaan saada tietää.\nE: Clinton sitten keskittyi hyvesignaloimaan jollain lasikattojen rikkomisella ja muulla turhuudella. Mitään käytännön asioita ei luvannut, ainakaan huonompiosaisille.\nEi ole olemassa mitään "perusjenkkiä", vaan maa on kahtiajakautuneempi kuin vuosikymmeniin.\nJa tuskin tarvitsee hirveä ennustajaeukko ollakseen arvatakseen, että vaaleista tulee tälläkin kertaa äärimmäisen tiukat. Lopputulos ja popular-vote voi lisäksi mennä taaskin ristiin.\nSe on kyllä totta, että talous ja työllisyys auttaa Trumpin asiaa, mutta moni asia voi vielä mennä sekaisin ennen vaaleja, suurena uhkana on esimerkiksi korona-virus.\nEhkä parempi kuvaus olisi se, että Clinton käyttäytyi tavallisia amerikkalaisia kohtaan elitistisesti, kun taas Trump piti teollisuustyöpaikkojen katoamista ongelmana, joka piti korjata. Kun demokraateilta tuli lähinnä "learn to code"-vittuilua, Trump halusi vaikuttaa siihen että yritykset haluaisivat investoida ulkomaiden sijaan USA:han. Tämä on hänelle vahvuus myös tulevissa vaaleissa.\nNiin no, nuo Trumpin kampanjoimat jutut oli kuitenkin jenkkien vasemmiston teemoja aika pitkälti, niin joillekin Sandersin kannattajille oli ehkä aika helppoakin siirtyä Trumpin leiriin, varsinkin sen esivaalin jälkeen. Mutta tosiaan alkaa olemaan vanhoja juttuja nämä...\nClintonin ongelma oli lähinnä Trumpin hänelle luoma imago, ei niinkään hänen todellinen luonteensa.\nTosin tässä tullaan taas siihen, että jos nainen voitti popular voten miljoonilla äänillä, niin voiko sanoa että varsinaisesti olisi epäonnistunut. Epäonnistui ratkaisevissa osavaltioissa. Ja se oli ehkä sitten enemmän Trumpin ja Putinin onnistuneen lokakampanjan ansiota kuin naisen varsinaista huonoutta.\nNythän on taas nähty, että Trump iskee jo kiimaisena demokraattien ehdokkaiden kimppuun, vaikka demokraattien esivaalit on vielä pahasti kesken. Tai ehkä juuri siksi. No, anyway.\nProtektionistinen talouspolitiikka on lähtökohtaisesti vapaata kaupankäyntiä vastaan ja oman heikomman tuotteen/tuottavuuden suojelemista tulleilla ja rajoituksilla. Se on vasemmistolaista talouspolitiikkaa.\nIowan ääntenlaskennassa tuntuu olevan kovasti virheitä, ja jostain syystä aina Sandersia vastaan.\nMutta ei hänellä syytä huoleen, koska DNC on sanonut vastaisuudessa ottavansa ääntenlaskennan ohjat käsiinsä.\nIowa Caucus Results Riddled With Errors and Inconsistencies (Published 2020)\nClinton voitti isot kaupungit reilusti ja sai sieltä niitä ääniä. Trump oli maantieteellisesti suositumpi ehdokas. Myös maaseudun äänillä täytyy olla merkitystä. Ei se niinkään toimi että kaupungissa asuvien äänillä kielletään viljelijöitä kasvien kastelu ja samaan aikaan kaupunkilaiset käyttävät sen veden esim kylpyläroimintaan. Tai kaupunkilaisten äänillä viljelijän maat pakkolunastetaan jotta voidaan rakentaa sinne kaivos tai huvipuisto.\nTai kielletään autojen käyttö kun kerran joukkoliikenne toimii niin hyvin (toimii vain kaupungissa), ilmastosyihin vedoten.\nEsimerkkejä riittää vaikka ja kuinka.\nTarkoitan sitä että myös noiden äänien sijainnilla tulee olla merkitystä.\nDemokraattien kannattaisi noudattaa Bill Maherin neuvoa: "Just be less crazy than Donald Trump." Mutta jostakin kumman syystä se tuntuu olevan hyvin vaikeaa.\nReactions: lil' samson, kekkeruusi, Kuvaaja ja 2 muuta\nJaa-a, Trumpin kohdalla hulluus ja räyhääminen on toiminut niin hyvin, että ehkäpä pitäisi olla päinvastoin vieläkin kahjompi? Sotia Trumpia vastaan tämän omilla aseilla? Ja nauttia vieläkin vahvempia aineita?\nJaa-a, Trumpin kohdalla hulluus ja räyhääminen on toiminut niin hyvin, että ehkäpä pitäisi olla päinvastoin vieläkin kahjompi?\nVähän veikkaan, että Trumpia ei valittu presidentiksi hulluuden ja räyhäämisen takia, vaan niistä huolimatta. On myös monta erilaista tapaa olla kahjo. Demokraattien tapa ei näytä siltä, että sillä voitettaisiin vaaleja, ainakaan kovin helposti.\nReactions: kekkeruusi ja vilkas\nAlaska on noin 2,5 kertaa suurempi kuin Texas mutta valitsijamiehiä on 3 vs 38. Kai noillakin neliökilometreillä on joku merkitys?\nKyllä mielestäni. Puhtaasti neliökilometrit tai väkiluku ei tule olla ainoa asia joka vaaleissa merkitsee. Jonkinlainen välimuoto näistä on hyvä.\nNoiden perusteella näyttäisi, että virheet tehty pääosin 'äänestys'paikalla. Saadaankohan niitä korjattua, kun jokaisen ehdokkaan kannattajaryhmän johtaja on vahvistanut laskennan lopputuloksen allekirjoituksellaan?\nNiin ja en oikein usko tuota "jostain syystä aina Sandersia vastaan" väitettä.\nSellainen välimuoto, että saadaan sieltä sille "oikealle" ehdokkaalle enemmistö?\n90 % vero tietyn rajan ylimenevistä tuloista ei ole tästä maailmasta. Tämä aiheuttaisi pääomien joukkopaon. Perintö veron voisi poistaa. Perintöä myydessä myyntivoittovero estäisi riittävästi pääomien keskittymistä.\nLääkkeiden saatavuudesta joo lääkkeiden hinnat voisivat olla kohtuullisenpia. Tämä luultavasti korjaantuisi patenttilainsäädöntöä viilaamalla. Muita toimia tuskin tarvitaan. Ei kalliisti kehitetyn lääkkeen tarvitse olla heti kaikkien saatavilla, sillä tämä tarkoittaa sitä että joko lääkekehitys muuttuisi kannattamattomaksi tai valtion menot paisuisivat reilusti.\nSotimisesta sanoisin että se että on joukkojen läsnäolo keskimäärin tuo vaikutusvaltaa ja vakautta alueelle ja palvelee USAn intressejä. Tälle pitää laskea myös arvoa.\nKannabiksen laillistaminen kuulostaa väärältä suunnalta, kun pyritään pääsemään yhteiskunnassa eroon tupakasta.\nUusiutuvien kehitystä ei Trump ole kieltänyt tai kieltämässä. Näiden energiamuotojen tulee kyetä kilpailemaan muiden energiamuotojen kanssa ja ihmiset saavat äänestää lompakollaan niin halutessaan. Ei tässä liittovaltion rooli ole välttämätön. Asia kuuluisi osavaltiotasolle.\nSandersilla on vääristynyt käsitys pohjoismaisesta yhteiskunnasta ja menee siitä vasemmalta ohi. Pohjoismaat oli ehkä 1970-luvulla sellaisia mitä Sanders tavoittelee.\nMiten se sitä estäisi kun ei olisi mikään pakko myydä kun ei mitään veroakaan tarvitse maksaa?\nMonesta muustakin myrkystä on pyritty ja päästy eroon, mm. lyijystä bensiinissä. Miten liittyy kannabikseen?\nEi. Väännetään rautalangasta.\nKerroin jo popular vote järjestelmän epäoikeudenmukaisuudesta.\nMyöskään ei ole reilua jos pari maajussia päättää miljoonan kaupunkilaisen verot sijoitetaan maaseudun teiden asvalointiin kun juuri kukaan muu ei koskaan aja sielä. tai että kaupungin pitää ostaa juuri heidän viljaa tupla hinnalla. Tai että julkista liikennettä ei rakenneta yhtään kaupungin tai osavaltion toimesta koska nämä maajussit ei käytä näitä.\nTarvitaan siis sopiva välimuoto näiden välille.\nJa juuri tätä on USAssa yritetty. Senaatin ja edustajainhuoneen valintatapa on hyvä esimerkki tästä.\nPopular vote ei tarkoita, että kaupunkilaiset äänestää maalaisten maille huvipuiston. Sen estää perustuslaki, joka antaa harvinaisen korkean suojan omaisuudelle. Kaikki välimallit menee väistämättä venkoiluksi sen osalta, että miten missäkin osavaltiossa neliömetrien ja äänestäjien suhde jakautuessaan vaikuttaa kahden puolueen ehdokkaiden asemaan.\nOikeasti popular vote koko maan asioissa on ainoa missä on mitään järkeä. Senaattorien ja muiden määrä sitten väkiluvun suhteessa. Kaikki muu johtaa siihen, että jos asut jossain hevonperseessä niin sinulla on 35-kertainen painoarvo verrattuna johonkin toiseen. Demokratiaa?\nMutta se vesi rajoitus on ihan aito tapaus. Ei tosin ehkä näin räikeänä, mutta totuupohjaa löytyy. Tai öljyputki maanomistajien maiden läpi. Esimerkkejä löytyy.\nNiin ja miten tää muuttuu sillä, että jossain Alaskassa, Nevadassa tms. äänivalta presidentin valinnassa on suurempi kuin Kaliforniassa tai New Yorkissa?\nSiten että kaupunkilaisten äänillä valitaan presidentti joka politiikallaan vie maalla asuvien elinkeinot ja työllistymis mahdollisuudet\nAhaa, eli kaupunkilaisten suosiman presidentin valinta pitää estää "suhteuttamalla" äänivaltaa neliömetreihin?\nKaupunkilaisten elinkeinoista ja työllistymis__mahdollisuuksista viis\nEn minä näin sanonut. sopiva kombinaatio olisi sellainen että presidentti tarvitsee niin kaupunkilaisten ääniä kuin maaseudun ääniä. Kummallakaan ei yksinään voita.\nNiinkuin senaatissa jokaisella osavaltiolla on 2 edeustajaa. Ei kaupungit eikä maaseutu yksin runno asioita läpi.\nEi se jako mene maaseudun ja kaupunkien mukaan vaan osavaltiorajojen. Toisissa osavaltiossa kaupunkilaisen ääni on paljon arvokkaampi kuin toisessa ja samoin maalaisen. Yritä uudestaan?\nViimeisin: Tapio X\nYhteensä: 1 602 (Jäsentä: 719, Vierasta: 883)\n2 503 510


Rajala ja Leino jäivät kauas maailmancupin jatkopaikasta\nRajala ja Leino jäivät kauas jatkopaikasta\nsunnuntai 28.10.2007 klo 14:39\n- Virheitä täynnä koko lasku, Rajala kommentoi.\nJukka Rajalan ja Jukka Leinon urakka jäi yhden laskun mittaiseksi alppihiihdon maailmancupin avauksessa Söldenissä sunnuntaina. Rajala kurvaili suurpujottelun avauskierroksella 54:nneksi ja Leino 56:nneksi. Jatkopaikka karkasi Rajalalta vajaan kahden ja Leinolta yli kahden sekunnin päähän. Ero kärkeen venähti molemmilla yli neljän ja puolen sekunnin.\n– Virheitä täynnä koko lasku. Löysin vasta viime viikolla kunnollisen suurpujotteluvireen, mutta kun takana on noin 15 kelvollista vetoa, sitä on todella vaikea löytää kilpailuun. Nyt sitä ei löytynyt, Rajala kertoi.\nRajalan viimeistelyharjoituksia haittasi flunssa.\n– Ei se tähän vaikuttanut. Tyhmähän minä olisin, jos sen piikkiin tätä pistäisin. Voihan se tietysti olla, että täysin terveenä olisi jaksanut rutistaa pikkaisen enemmän. Nyt olivat jalat aika hapoilla, Rajala pohti.\nKipeä selkä piinaa Leinoa\nLeinokaan ei löytänyt yrityksestään kovin paljon hyvää. Leinon menoa haittasivat huonoksi muuttunut näkyvyys ja selkkaus hiihtohissin kanssa.\n– Kävi niin hassusti, että juutuin 15–20 minuutiksi gondoliin ja tuli todella kiire starttiin. Lämmittelin sen minkä hississä pystyin ja yritin koota itseni, mutta tuollaisilla virheillä ei voi päästä toiselle kierrokselle. Ei voi huonompaa tuuria olla, Leino harmitteli.\nLeinoa piinaa myös kipeä selkä.\n– Nyt en sitä ehtinyt edes ajatella, oli sen verran kiire. Tai onhan se kipeä, mutta ei sitä laskun aikana huomaa. Menen tiistaina magneettikuvaukseen, katsotaan ja varmistetaan mikä siellä on, Leino kertoi.


15. syyskuuta 2021 - Sijoitustieto\nKävin aiemmassa artikkelissani läpi Ethereumin perusteita, mutta otetaan muistin virkistämiseksi lyhyt yhteenveto.\nEthereum, kuten Bitcoin, on kryptovaluutta. Termi on kuitenkin hämäävä, sillä Bitcoin ja Ethereum eivät niiden yhteisöjen molemminpuolisesta nokittamisesta huolimatta kuitenkaan ole suoranaisia kilpailijoita. Siinä missä Bitcoin on “kova raha”, jota luodaan vain rajoitettu määrä, Ethereum on alusta jolle Web 3.0, eli tulevaisuuden internet, voidaan rakentaa.\nEthereumin suoria kilpailijoita ovat muut smart contracts-alustat kuten Solana, Cardano, Polkadot ja Binance Smart.\nBitcoin on varsin jäykkä, eikä sen protokolla juuri muutu. Ethereum on jatkuvassa muutoksessa kehittäjien muokatessa protokollan toimintaa entistä paremmaksi, sujuvammaksi ja halvemmaksi. Ether, ETH, on kryptovaluutta, jota Ethereum-verkko käyttää toimeksiantojen toteuttamiseen.\nEthereum on lohkoketju, eli hakkeroimattomaksi suunniteltu tietokanta. Lohkoketjuun informaatio tallennettiin kronologisessa ketjussa, joka muodostuu lohkoista dataa. Jokainen ETH-kolikolla toteutettava transaktio tulee todentaa ja tallentaa lohkona ketjun uniikkiin lohkoketjuun. Tämän prosessin ansiosta lohkoketjua verrataan usein tilikirjaan.\nEthereum-lohkoketjuun tallennetaan enemmän dataa kuin pelkät ETH-kolikoilla tehtävät transaktiot. Lohkoketjun älysopimukset mahdollistavat kehittäjien rakentavan dAppseja, eli hajautettuja sovelluksia kuten pelejä tai bisnessovelluksia. Ethereum-verkkoon voidaan mintata myös NFT:tä ja rakentaa DeFi-sovelluksia.\nEthereum markkina-arvo tätä kirjoitettaessa on 413 miljardia dollaria. Se on Bitcoinin jälkeen markkina-arvoltaan toiseksi suurin krypto. Vuosi sitten sen hinta oli noin 330 dollarissa, tällä hetkellä se treidaa noin 3 300 taalassa huolimatta rajusta (ja odottamattomasta) pudotuksesta viimeisen viikon aikana. Nousua vuoden aikana on silti tullut huimat 1 000 prosenttia.\nMetcalfen laki Ethereumin hintanousun ajurina\nMetcalfen lain mukaan verkon arvo on verrannollinen verkon käyttäjien lukumäärän neliöön. Yksinkertaisemmin sanoen: mitä enemmän verkolla on käyttäjiä ja mitä enemmän verkon käyttäjät ovat vuorovaikutuksessa keskenään, sitä arvokkaampi verkko on. Mainio esimerkki verkostovaikutuksesta on Facebook.\nMakrosijoittaja Raoul Pal on tutkinut verkostovaikutuksen merkittävyyttä Ethereumin ja Bitcoinin hintaan.\nBitcoinin kasvuvauhti on kymmenen vuoden aikana ollut hurjaa. Se on saavuttamassa nykytahdilla miljardin käyttäjän rajan vuonna 2025. Sen kasvu on ollut nopeampaa kuin internetin yleistymisen.\nEthereumin verkostovaikutuksen kasvu on Bitcoiniakin vauhdikkaampaa Raoul Palin tutkimusten mukaan. Sen markkina-arvo kasvaa nopeammin kuin Bitcoinin kun aktiivisia osoitteita verrataan markkina-arvoon.\nMyös Ethereumin hintakehitys on korreloinut vahvasti Bitcoinin aiempaan hintapolkuun. Kuva helmikuulta, tällä hetkellä Ethereumin hinta nousee Bitcoinin aiempaa kehitystä reippaammin.\nVerkostovaikutuksilla on merkittävä vaikutus sekä Bitcoinin ja Ethereumin hintaan, vaikka ne eivät käyttötarkoituksiltaan olekaan täysin verrattavissa toisiinsa.\nEIP-1559-päivitys, eli “Lontoon kova haarukka”\nElokuun alussa Ethereum-verkkoa kehitettiin EIP-1559-päivityksellä, jonka tarkoituksena on tehdä Ethereumin transaktioista tehokkaampia. Päivitys siirsi Ethereum-verkon kustannukset hybridimalliin, joka kannustaa louhijoita louhimaan sekä verkon aktiivisina että hiljaisina hetkinä. Päivityksessä perusmaksu on algoritmin laskema hinta transaktiolle Ethereum-verkossa. Tipit ovat valinnaisia maksuja, joita voidaan käyttää transaktioiden nopeuttamiseksi. EIP-1559-päivityksen tavoitteena on tehdä transaktiokustannuksista helpommin ennustettavia ja parantaa Ethereum-verkon käyttäjäkokemusta.\nTransaktioiden perusmaksu ei mene kenellekään osapuolelle, vaan se poltetaan. Eli jokaisessa transaktiossa ETH-kolikoita poistuu kierrosta. Louhijat saavat pitää tipin itsellään kannusteena mainaamiselle. Perusmaksun polttaminen tekee Ethereumin inflaatiosta pienempää ja viime aikoina verkko on ollut jopa deflatoorinen: NFT-buumissa Ethereum-verkko on ollut erittäin aktiivinen ja ETH-kolikoita on poltettu enemmän kuin niitä on louhittu.\nLähde: @DocumentEther Twitter, dataalways.substack.com\nEthereumin ollessa deflaatoorinen ETH-kolikoita katoaa eetteriin ja se asettaa ETH:n hinnalle painetta, jos kysynnän oletetaan säilyvän vakiona.\nETH-kolikoiden louhimisen ja polttamisen suhde elää Ethereum-verkon käyttöaktiviteetin mukaan.\nVerkon käyttöaktiviteetista ovat toistaiseksi vastanneet kolikoiden siirtojen ohella DeFi ja NFT minttaaminen ja kaupankäynti.\nMonien asiantuntijoiden ennustuksissa ja toiveissa olivat päivityksen myötä myös halvemmat transaktiokustannukset, mutta toistaiseksi ennusteet eivät ole toteutuneet.\nEthereum-verkko tuottaa käyttäjilleen tarpeeksi arvoa, etteivät käytön ajan myötä kasvaneet kustannukset ole hetkauttaneet verkon käyttäjiä.\nMyös aktiivisten käyttäjien määrän pitäisi jatkaa kasvamistaan, vahvistaen Ethereum-verkon arvoa.\nMyöhemmin tälle vuodelle kaavailtu Ethereum 2.0-päivitys tuo mukanaan monia etuja, muun muassa halvemmat transaktiokustannukset.\nEthereum on Bitcoinin tapaan toistaiseksi käyttänyt konsensusmekanisminaan PoW:ta, eli Proof-of-Work. PoW:ta on mediassa kritisoitu sen energian käytöstä.\nEthereum-verkko siirtyy jatkossa PoS-konsensusmekanismiin, eli Proof-of-Stake. PoS-mekanismissa ETH-kolikoita louhitaan energiankäytön sijasta asettamalla ETH-kolikoita vakuudeksi. Mitä enemmän ETH-kolikoita käyttäjä laittaa vakuudeksi, sitä enemmän voimaa käyttäjällä on vahvistaa verkon transaktioita ja mintata uusia kolikoita. Tämä mahdollistaa uusien kolikoiden rajoitetun minttaamisen tarvitsematta käyttää valtavia määriä energiaa matemaattisten yhtälöiden ratkaisemiseksi.\nUusimman PoS-ehdotuksen mukaan käyttäjällä tulee olla steikattuna vähintään 32 ETH-kolikkoja louhintaan osallistumiseksi. Aiempi ehdotus oli 1 500 ETH-kolikkoa, joten uusi ehdotus alentaa verkoston käyttäjille osallistua steikkaamiseen.\nTällä hetkellä steikattuna on jo lähes 7,5 miljoonaa ETH-kolikkoa, yhteisarvoltaan lähes 30 miljardia dollaria. Se vastaa 6,37 prosenttia koko kierrossa olevasta ETH-kolikoiden määrästä.\nViime vuoden joulukuusta lähtien Ethereum-yhteisö on testannut PoS-konsensusmallia Beacon-ketjussa. Siirtyminen PoS-mekanismiin on ollut yhteisön tarkoituksena alusta asti, mutta se on viivästynyt virheellisten versioiden takia. Beacon-ketju korjaa aiemmat ongelmat. Ekosysteeminen siirtymistä kokonaisuudessaan Beacon-ketjuun kutsutaan Ethereum 2.0:ksi, tai Eth2.\nEthereum parantaa verkostoaan päivitys päivitykseltä. Eth2 tuo mukanaan:\nSkaalautuvuutta: Ethereum-verkon täytyy kyetä tukemaan tuhansia transaktioita sekunnissa, jotta verkkoon rakennetut sovellukset voivat toimia nopeammin ja halvemmilla kustannuksilla.\nTurvallisuutta: Ethereumin täytyy olla mahdollisimman turvallinen hakkereiden hyökkäyksiä vastaan. Turvallisuus takaa käyttäjien ja instituutioiden mielenrauhan verkoston toimintaan osallistumiseen. Beacon-ketju on suunniteltu auttamaan turvaamaan verkostoa.\nPitkäjänteisyyttä: Pienemmästä hiilijalanjäljestä on tullut iso teema kryptomaailmassa. Eth2:sen PoS-konsensusmekanismi tulee olemaan merkittävästi PoW:ta ympäristöystävällisempi ratkaisu.\nPotentiaalisten sijoittajien tulee muistaa, että kryptovaluuttojen kuten Ethereumin ja Bitcoinin voi odottaa jatkavan erittäin volatiileina. Tästä johtuen tappioiden riski on erittäin korkea erityisesti treidatessa vivutettuja tuotteita, kuten mini-futuurit (Long ja Short)\nKeskustele Ethereumista Sijoitustiedon Kryptovaluutat sijoituskohteina-ketjussa.\nWhen the giant wakes upDAX markkinakatsaus, syyskuu 2021


Temptation Island -parit julkistettiin – yksi pareista eronnut jo kolmesti – Stara\nTemptation Islandin parit 2019\nTemptation Island -parit julkistettiin – yksi pareista eronnut jo kolmesti\nViihdeuutiset 25.9.2019, 15:20 · Stara.fi\nLokakuussa alkavan Temptation Island Suomi -realitysarjan kuudennen tuotantokauden parit on julkistettu. Mukana on tuttuun tapaan neljä seurustelevaa paria, joiden parisuhteen kestävyyttä testataan viikkokausien treffailulla muiden kanssa.\nMukana on esimerkiksi toisensa kristillisessä sisäoppilaitoksessa tavannut pariskunta, avoimessa suhteessa elävä pari sekä kahden vuoden aikana jo kolmesti eronnut pari. Ohjelman juontaja Sami Kuronen lupaa, että Temptation Islandin tenho ei haalistu kuudennellakaan kaudella.\n– Tällä kertaa Tempparisaarella kaikki on uutta. Uusi lokaatio tarjoaa mielettömät puitteet, ja tämän kauden parien lähtökohdat nostavat esiin teemoja, joita ei ohjelman historiassa ole ennen käsitelty, Kuronen kertoo.\n– Luvassa on romantiikkaa, erotiikkaa, sydänsuruja, upeita kasvutarinoita ja kaikkea sitä mitä hyvältä realityltä uskaltaa toivoa. Kaikilla on rajansa, mutta ovatko ne kenellekään selvät? Mitä kaikkea rakkaus kestää? Tulossa on erittäin raikas kausi.\nTemptation Island Suomi 2019, Mari ja Eero\nMari, 21, ja Eero ”Väpä”, 21, Äänekoski\nVäpä kiinnostui Marista jo ensikohtaamisella, mutta Mari seurusteli vielä tuolloin Väpän kaverin kanssa. Väpä joutui odottamaan pari vuotta, mutta sitten eräänä iltana pari päätyi pussailemaan keskenään, ja homma oli sillä selvä, ja Mari vaihtoi poikaystävää lennosta.\nTemptation Island Suomi 2019, Eveliina ja Santeri\nTemptation Island Suomi 2019, Josefin ja Leevi\nJosefin ”Josku”, 21, ja Leevi, 20, Vantaa\nTemptation Island Suomi 2019, Viivi ja Lance


Jäseniä korjaamassa | Asian laita\n4 min read 2017-06-04\nKoska kirjoituksesta uhkaa tulla pitkä, se on jaettu kahteen osaan. Tämä osa käsittelee jäsenkorjausta, toinen osa kaikkea muuta.\nKalevalainen jäsenkorjaus on siis perinteinen hoitomuoto, jossa “tasapainotetaan mobilisaatiokäsittelyn avulla hoitoa tarvitsevan kaikki tukirakenteiden kineettiset toimintaketjut aina jalkapohjista kallonrajaan saakka”.\nVaikka sekä Venojärvi että Rajala puolustavat uskomuslääkintää, heidän puheissaan on hauska ristiriita. Venojärvi toteaa ohjelmassa, että erilaisia uskomuslääkinnän muotoja ei ole hyväksytty esimerkiksi Käypä hoito -suosituksiin, koska vaadittujen tieteellisten näyttöjen rima on korkealla eikä uskomushoitoja ole tutkittu riittävästi. Rajala puolestaan toistaa moneen kertaan kalevalaisen jäsenkorjauksen olevan “tieteellisesti tutkittua”. Mistä on kyse?\nRajala viittaa pääosin Kuopion yliopistossa 1990-luvulla tehtyyn tutkimukseen, jossa tutkittiin 34 potilaan alaselän kipujen hoitoa. Valitettavasti en löytänyt kyseistä tutkimusta, mutta 35 potilaan alaselkätutkimus löytyy kyllä.1\nOn totta puhuen surullista, että tätä käytetään viitteenä. Artikkelissa jäsenkorjaajat kertovat työstään, tuntemattomaksi jäävä lääkäri tekee koehenkilöille tuntemattomaksi jäävän kuntoarvion, ja lopuksi koehenkilöt itse arvioivat, mikä on fiilis. Verrokkeja ei ole, ei tietenkään myöskään sokkoutusta. Ei tämä mikään tutkimus ole, tämä on mainos.\nViitteenä vaikkapa Heikki Hemmilän tutkimukset ovat vähän valaisevampia. Niistä ensimmäisessä2 verrattiin kalevalaista jäsenkorjausta fysioterapiaan ja liikuntaharjoituksiin. Jäsenkorjaus todettiin suurin piirtein fysioterapiaa vastaavaksi, vaikkakin liikkuvuusmittauksissa muutokset kaikilla hoitotavoilla todettiin vähäisiksi.\nToisessa tutkimuksessaan3 Hemmilä arvioi hoitomenetelmiä Oswestry-kyselyn, sairauslomien ja terveyskeskuskäyntien avulla. Tässä artikkelissa jäsenkorjaus arvioitiin muita hoitomuotoja tehokkaammaksi – tosin ainoastaan Oswestry-kyselyn perusteella, sillä sairauslomissa ei ollut eroja ja terveyskeskuskäynnit vähenivät ainoastaan fysioterapiaryhmässä. Osapuilleen neljänneksellä sekä fysioterapia- että jäsenkorjausryhmän jäsenistä Oswestry-tulos itse asiassa huononi.\nErityisesti jälkimmäisessä tutkimuksessa isohko elefantti tutkimushuoneessa on, että seuranta-aikana kaksi kolmasosaa koehenkilöistä sai erilaisia terapioita. Tulokset vuoden kohdalla eivät siis perustu ainoastaan tutkimuksen koejaksoon. Ainoastaan jäsenkorjausta ainoastaan terapiajaksolla saaneiden tila parani selvästi muita paremmin, mutta pienestä, valikoituneesta joukosta ei voi tehdä käytännössä mitään johtopäätöksiä.\nValikoitumisesta puheen ollen: tutkimuksen mukaan kaksi kolmasosaa koehenkilöistä oli jo ennen tutkimukseen osallistumista käynyt kalevalaisella jäsenkorjaajalla. Lehti-ilmoituksella haetussa koeryhmässä saattaa olla piirun verran vinoumaa jäsenkorjausta suosivaan suuntaan.\nLoppujen lopuksi kyse ei ole siitä, onko kalevalaista jäsenkorjausta tutkittu ja ovatko menetelmät kunnossa. Itseäni nuo tutkimukset eivät suoranaisesti vakuuta, mutta menköön. Esimerkiksi erilaisia selkärangan manipulointiin perustuvia terapioita arvioivassa Cochrane-meta-analyysissä4 todettiin kalevalaisen jäsenkorjauksen kaltaisten hoitojen olevan samalla tasolla esimerkiksi fysioterapian kanssa, joten ei niitä suoraan kannata huuhaaksi tuomita.\nKyse on kuitenkin myös siitä, mihin jäsenkorjauksen on havaittu olevan tehokasta. Kalevalaista jäsenkorjausta koskevat tutkimukset koskevat käytännössä pelkästään tuki- ja liikuntaelimistön kiputiloja – Valto Räsäsen, Hemmilän ja Nina Zaproudinan tutkimukset koskevat lähinnä alaselän kipua ja niskakipuja.\nRajala ei kuitenkaan rajoita jäsenkorjausta tähän. Heti ohjelman alussa jäsenkorjauksen ilmoitetaan korjaavan skolioosin ja jalkojen erimittaisuuden. Eikä kyse ole pelkästään tuki- ja liikuntaelimistöstä: Rajalan mukaan jäsenkorjauksen vaikutus ulottuu myös sisäelimiin ja vaikkapa suolistoon.\nYlen artikkelissa vuodelta 2013 kalevalainen jäsenkorjaaja Kalle Erkoma tarjoaa jäsenkorjauksesta apua muun muassa rytmihäiriöihin, astmaan, eturauhasvaivoihin, kuukautisvaivoihin ja lapsettomuuteen.\nTämä on hyvin tyypillistä uskomushoidoille: tutkimukset liittyvät kiputiloihin, joiden arviointi on usein subjektiivista, mutta käytännön markkinoinnissa käyttöaluetta laajennetaan kauas tutkitun tehon ulkopuolelle.\nSaattaa hyvin olla, että kalevalainen jäsenkorjaus on tehokas hoitomuoto joihinkin vaivoihin. Toistaiseksi tutkittua tietoa on kuitenkin vähän, eikä se noissa tutkimuksissa vaikuta erityisen ylivoimaiselta muuhun hoitoon verrattuna.\nKannattaakin pohtia, mihin se soveltuu, ja noudattaa Cochrane-katsauksen johtopäätöstä: hoitopäätös on syytä tehdä kustannustehokkuuden ja potilaan toiveiden mukaan.\nP.S. Venojärvi harmittelee, kuinka tutkimus on hankalaa, koska meta-analyysejä on hankala tehdä ja kansainväliset tutkimukset uupuu. Cochrane osoittaa, että ei se nyt ihan mahdotonta ole.4\nP.P.S. Panu Hietaneva haastattelee Kalevalaseuran toiminnanjohtaja Ulla Pielan lääketieteen historiasta keskellä lähetystä. Kannattaa kuunnella, osuus alkaa siinä 15 minuutin kohdalla.\n1 Räsänen et al: Indigenous healers’ explanations of low back pain and its relief (Pathophysiology 2005), doi:10.1016/j.pathophys.2005.09.009\n2 Hemmilä et al: Does folk medicine work? A randomized clinical trial on patients with prolonged back pain (Arch Phys Med Rehabil 1997), PDF\n3 Hemmilä et al: Long-term effectiveness of bone-setting, light exercise therapy, and physiotherapy for prolonged back pain: a randomized controlled trial (J Manipulative Physiol Ther 2002), doi:10.1067/mmt.2002.122329\n4 Rubinstein et al: Spinal manipulative therapy for chronic low-back pain (Cochrane 2011), doi:10.1002/14651858.CD008112.pub2


Centre Aquatique Léonard: läheiset hotellit, valokuvat, osoite, Ranska kartta, lähellä, varaus\nCentre Aquatique Léonard (Ranska)\nOsoite: 33 Rue des Carmes, Saint Pol de Leon\nKaupunki: Saint Pol de Leon\nPuhelin 1: 02 98 29 12 77\nHotelli (Saint-Pol-de-Léon) on luksus-tyylinen ja tasoltaan se kuuluu kaksi tähteä-kategoriaan. Hotelli tarjoaa erilaisia palveluja, joihin kuuluvat mm. Huonepalvelu, Baari, 24h vastaanotto, sanomaleLue lisäähdet, Savuttomat huoneet, Pesula, Aamiainen huoneeseen, Ilmainen pysäköinti, Pika-check-in/out, Televisio, Satelliitti TV.Hotellin sijaintina on 6, Rue Au Lin, länsi-Saint-Pol-de-Léon. Matka jalan kaupungin keskustaan vie vain 5 minuuttia.Terassi on mukava lisä hotellin palveluihin. Matka Guipavas-lentokentälle vie autolla noin 83 minuuttia (41 km ).Hotelli on saanut arvosanan 4/5 muilta matkailijoilta. Hotelli tarjoaa käyttöösi laajakaista-Internetin.Käytännön tietoa:Hotellissa on maksullinen pysäköinti.Piilota teksti\n18 huoneella varustetun Logis Le Passiflore-hotellin huoneiden lähtöhinta on 56 euroa, ja voit valita kaikista eri huonekategorioista (1 Single-1 triple).Etäisyys keskustasta jalan on 7 minuuttia, ja Lue lisäähotellin sijainti on 28, Rue Pen Ar Pont, lounais-Saint-Pol-de-Léon, mikä sopii loistavasti kaupungin ja sen ympäristön tutkimiseen.Budjetti-tyylinen Logis Le Passiflore-hotelli on varustettu kaikilla mukavuuksilla, joihin kuuluvat esimerkiksi: Ravintola, Baari, Ilmainen pysäköinti, Televisio.Pyörätuoliystävällisyys on mukava lisä hotellin palveluihin. Lentokentälle menijöille tiedoksi, että Guipavas-lentokentän etäisyys hotellista on 41 km . Matka vie autolla noin 82 minuuttia.Hotelli tarjoaa käyttöösi laajakaista-Internetin.Hotelli kuuluu Logis International-ketjuun. Käytännön tietoa:Hotellissa on ilmainen pysäköinti.Piilota teksti\nSijaintina on 1 Rue Ropartz Morvan, kaakkois-Roscoff, ja etäisyys keskustasta jalan vain 7 minuuttia.Hotel Regina (Roscoff) tarjoaa kaikki ne palvelut, joita voi odottaa tässä kaupungissa sijaitsevaltLue lisääa kaksi tähteä-kategorian hotellilta - mm. Baari, 24h vastaanotto, Savuttomat huoneet, Ilmainen pysäköinti. Hotelli on budjetti-tyylinen.Matka Guipavas-lentokentälle vie autolla noin 88 minuuttia (44 km ).Hotelli kuuluu T2-ketjuun. Laajakaista-Internet-yhteys on saatavilla hotellissa.Huomaa:Hotellissa on maksullinen pysäköinti.Piilota teksti


Speed Dating kirjojen kanssa – ja viisi muuta tapaa koukuttua lukemiseen | Oppiminen | yle.fi\nNuori nainen kuuntelee kuulokkeilla Kuva: Pixabay: Luisella Planeta Leoni kuunteleminen\nJulkaistu 04.09.2019 - 19:10 . Päivitetty 20.10.2021 - 09:51\nLähtisitkö pikatreffeille kirjan kanssa? Tässä äidinkieltä ja kirjallisuutta yläasteella ja lukiossa opettavan Katri Karvosen vinkit, joiden avulla pääsee helposti kiinni tarinan imuun.\nSpeed Dating kirjojen kanssa\nTarvitaan: Kolme kirjaa, ajastin.\nJokaista kirjaa luetaan kymmenen minuuttia. Pikatreffien jälkeen valitaan yksi, joka otetaan luettavaksi.\n– Jokainen löytää näistä kolmesta jonkun, moni ei haluaisi jättää sitä ensimmäistä käsistään, vakuuttaa äidinkielen ja kirjallisuuden opettaja Katri Karvonen.\nTarvitaan: Nettiyhteys, Youtube\nKatsotaan trailerivideoita kirjoista. Ne muistuttavat elokuvatrailereita, mutta esittelevät kirjoja. Osa niistä on kotikutoisia ja osa ammattimaisia, sillä niitä tekevät joskus lukijat, joskus kirjailijat tai kustantamot.\nKirjatraileri Laura Lähteenmäen Nutcase-nuortenkirjasta\nKirjatraileri Aleksi Delikourasin Nörtti: New Game -kirjasta\nTarvitaan: Kuulokkeet, äänikirja\nIstutaan alas tai kävellään, laitetaan luurit korville ja kuunnellaan. Äänikirjoja voi ladata ilmaiseksi kirjastojen verkkosivuilta. Maksullisia palveluita ovat esimerkiksi Storytel ja BookBeat. Äänikirjasta saa äidinkielenopettaja Katri Karvosen mukaan runsaasti kaunokirjallisuuden hyötyjä; väriä kieleen, samaistumiskohteen ja uppoutumisen tarinaan.\nTarvitaan: Kirjasto, mukava kirjaston henkilö\nPyydetään lähimmän kirjaston työntekijää etsimään ja esittelemään kirjoja, jotka voisivat kiinnostaa kokemattomampaakin lukijaa. Tutustutaan uteliaasti eri kirjallisuuden lajeihin, fantasiasta elämäkertoihin.\nKoukutus ääneen lukemalla\nTarvitaan: Kirja, livelukija\nOn viehättävän vanhanaikaista lukea kirjaa ääneen, kertoo äidinkielen ja kirjallisuuden opettaja Katri Karvonen. Se voittaa joissakin hänen oppilasryhmissään jopa videon. Karvonen lukee toisinaan kirjan alusta 30-50 sivua ääneen auttaakseen teinit alkuun. – En ole sellaista porukkaa vielä tavannut, joka ei jaksa kuunnella.\nGoogleta sana kirjablogi, ja saat tuhansia ja tuhansia hakutuloksia. Nuoren lukijan innostunut blogiteksti voi olla tehokas houkutin. Kirjalistoja ja kirjavinkkejä löytyy pilvin pimein, niin suomalaisia kuin ulkomaisiakin.\n20.10.21: Geek Girl -kirjan trailerin toimimaton linkki poistettu.\n20.08.2019 Lukunopeustesti – kokeile, kuinka nopea lukija olet!


Toimikunnan muistilista – Showlink\nNäyttelyn parasta mainontaa ovat nettisivut. Kauttamme hoituvat ammattitaidolla laaditut toiveidenne mukaiset sivut jotka erottuvat edukseen ja houkuttelevat kävijöitä.\nSivustolle on listattuna kaikki Showlink näyttelyt sekä ohjeita näytteilleasettajille sähköisten palveluidemme käyttöön. Kokoamme viikkotiedotteessa viimeiset ilmoittautumispäivät ja kuluvan viikon näyttelyiden tiedot. Tämän lisäksi julkaisemme ajankohtaiset tiedotteet esim. tuomarinmuutoksista koskien Showlink näyttelyitä kätevästi yhdelle sivustolle. Siirry sivustolle >>\nIlmoittautumisaika & sen päättyminen\nViimeinen ilmoittautumispäivä / hintaportaan vaihtuminen kannattaa ajoittaa maanantai – torstai aikavälille. Arkipäivinä olemme asiakkaidemme tavoitettavissa ja tieto meidän sekä näyttelytoimikunnan välillä kulkee nopeammin.\nKansainvälisiin, Nord- ja kaikkien rotujen näyttelyihin ilmoittautumisaika päättyy yleisimmin noin kuukautta ja ryhmä- tai erikoisnäyttelyihin noin kolmea viikkoa ennen näyttelyajankohtaa. Näyttelyn numerolaput postitamme viimeistään viikkoa ennen näyttelyä.\nIlmoittautuminen ilmoittautumisjärjestelmässä sulkeutuu viimeisen ilmoittautumisvuorokauden päättyessä. Postin kautta tulevat ilmoittautumiset on oltava maksettu viimeisenä ilmoittautumispäivänä ja lähetetty (postileima) viimeistään viimeistä ilmoittautumispäivää seuraavana ensimmäisenä arkipäivänä. Mikäli ilmoittautuminen ei ole saapunut näyttelyn järjestäjälle viikon sisällä viimeisestä ilmoittautumispäivästä, voi näyttelynjärjestäjä katsoa ilmoittautumisen myöhästyneeksi.\nToimitamme näyttelytoimikunnalle tuomarikohtaiset koiramäärät, jotta pääsette tekemään mahdollisia tuomarinmuutoksia.\nKehien alkamisajat (suositus klo 10.00)\nNäyttelytoimikunnan aikataulutoiveet (Esimerkiksi jos jokin yhdistys vastaa rokotustentarkastuksesta, harrastusrodut voidaan pyrkiä sijoittamaan iltapäivään)\nMeiltä löytyvät ajankohtaiset perustekstit rokotuksista, antidoping-säännöistä ja tunnistusmerkintäohjeesta on vakiona.\nAjo-ohje näyttelypaikalle sekä kehäkartta\nTiedustelunumero muissa kuin ilmoittautumisiin liittyvissä asioissa näyttelypäivänä / ennen näyttelyä\nRahastonhoitajan osoite tuomarinmuutoksista johtuvien peruutusten vuoksi (Mikäli tuomarinmuutoksia on tehty)\nRokotustodistusten tarkastuksen alkamis-/päättymisaika\nNäyttelynne sponsorin logo/tiedot\nLippujen hinnat (pääsyliput, parkkimaksu, luettelon hinta)\nMuut tiedotettavat asiat (esim. näyttelypaikan palvelut, lisäohjelmat)\nPostitettavat lisämateriaalit (esim. sponsorin mainoksen) tulee toimikunnan toimittaa hyvissä ajoin (ilmoittautumisajan päättyessä). Sama mainos voidaan lähettää myös tiedostona sähköisten numerolappujen lähetyksen yhteydessä.\nNäyttelyn luetteloa varten:\nAjankohtaiset perustekstit näyttelyn luetteloon esim. KV-näyttelystä, ryhmäjaosta sekä palkintonauhoista löytyvät meiltä valmiiksi.\nJokaisesta näyttelystä on oltava luettelo (painettu- ja/tai sähköinen luettelo), josta on saatavilla ainakin seuraavat tiedot:\nNäyttelytoimikunnan kokoonpano & näyttelyohjaaja\nNäyttelyn ohjelma (Ohjelmasta on käytävä ilmi ryhmäkilpailujen arvioitu alkamisajankohta sekä ryhmätuomarit)\nLuetteloon tulevat mainokset ja koontilista mainoksista. (Koontilistasta olisi hyvä selvitä, jos on sovittu tietyistä mainospaikoista tietylle mainokselle.)\nSeuraavat asiat on hyvä huomioida niissä näyttelyissä missä käytössä on painettu luettelo:\nTuleeko näyttelyynne mustavalkoinen vai värillinen luettelo\nLuetteloiden toimitusosoite (Kauttamme tilatut luettelot saapuvat rahdilla näyttelypaikkakunnalle ennen näyttelyä. Toimitusta varten tarvitsemme toimitusosoitteen sekä henkilön nimen ja puhelinnumero, joka vastaanottaa rahdin.)\nPainettu luettelo tulee olla painossa noin viikko ennen näyttelyä.


Hindenburg-linja eli Siegfried-linja (saks. Siegfriedstellung tai saks. Siegfriedlinie) oli Saksan armeijan ensimmäisessä maailmansodassa länsirintamalle syyskuun 1916 ja maaliskuun 1917 välillä rakentama puolustuslinja. Koillis-Ranskassa kulkenut linja oli 160 kilometriä pitkä ja ulottui Arrasin läheltä Lensistä Aisnejoelle Soissonsin lähelle.\nSaksalaiset sanoivat linjaa Siegfried-linjaksi, englantilaiset Hindenburg-linjaksi. Sen rakensivat viidessä kuukaudessa pakkotyöhön määrätyt siviilit ja venäläiset sotavangit. Saksalaisten käyttämä nimi viittasi Nibelungein laulun sankariin Siegfriediin.\nKenraalit Paul von Hindenburg ja Erich Ludendorff päättivät rakentaa linjan 10–50 kilometriä silloisen rintaman taakse. Linja rakennettiin, koska haluttiin välttää vuoden 1916 Verdunin ja Sommen tyyppisten taistelujen suuria miestappioita. Linjassa oli monia peräkkäisiä puolustusvyöhykkeitä konetuliaseineen. Juoksuhauta oli viisi metriä syvä ja neljä metriä leveä, ja sen edessä oli 20 metriä leveä piikkilanka-aitavyöhyke.\nHindenburg-linjan sektorit oli nimetty germaanimytologian hahmojen mukaan, ja ne olivat nimeltään Wotan, Siegfried, Alberich, Brunhilde ja Kriemhilde.\nSaksalaiset vetäytyivät juoksuhaudoista tarkoituksella Nivellen operaation aikana 1917 ja ampuivat konetuliaseilla ja tykistöllä ansaan houkuteltuja brittejä. Ympärysvaltojen syys–lokakuun hyökkäys, Meusen-Argonnen taistelu vuonna 1918 melkein sodan lopussa mursi Hindenburg-linjan lokakuun 10. päivään mennessä. Ratkaiseva läpimurto tapahtui 29. syyskuuta – 2. lokakuuta käydyssä St Quentinin kanavan taistelussa.\nNoudettu kohteesta ”https://fi.wikipedia.org/w/index.php?title=Hindenburg-linja&oldid=15860385”\nViimeksi muokattu 1. elokuuta 2016 kello 13.33\nSivua on viimeksi muutettu 1. elokuuta 2016 kello 13.33.


Kannanotto sanan- ja uskonnonvapauden puolesta | SEA\nAvaa ovi lapselle\nALMU – Allianssin muslimityön verkosto\nFinish – urheilutyön verkosto\nJUST – juutalaistyöryhmä\nKRIO – Kristittyjen ihmisoikeusryhmä\nKyllä seksille – Ei pornolle\nROIHU – srk-istutusverkosto\nSUORA – raamattuverkosto\nTyö- ja liike-elämäverkosto\nKannanotto sanan- ja uskonnonvapauden puolesta\n4.5.2021 | Julkilausumat, Sanan- ja uskonnonvapaus, Uutiset | 26 Kommentit\nSuomen Evankelisen Allianssin kannanotto\nKansanedustaja Päivi Räsänen ja Luther-säätiön hiippakuntadekaani Juhana Pohjola ovat joutuneet syytetyksi pitäessään esillä kristillisen kirkon perinteistä, Raamatusta nousevaa opetusta avioliitosta ja seksuaalietiikasta.\nRaamatun mukaan Jumala loi ihmisen omaksi kuvakseen, mieheksi ja naiseksi. Tämä luomisen teologiaan nojaava näkemys tarjoaa perustan kaikkien ihmisten yhtäläiselle ihmisarvolle ja oikeuksille.\nSuomen Evankelinen Allianssi katsoo, että uskonnollisen synnin määrittely tai teologisten erimielisyyksien ratkaiseminen ei kuulu oikeuslaitoksen arvioitavaksi, vaan kysymys on uskonnonvapauden piiriin kuuluvasta asiasta. Valtion ja oikeuslaitoksen tehtävänä on vaalia mahdollisimman laajaa sanan-, mielipiteen- ja uskonnonvapautta.\nRaamattuun perustuvia opetuksia tulee voida käsitellä ja niistä keskustella vapaasti julkisuudessa. Sen tulee olla mahdollista siitä huolimatta, että Raamatun opettamien normien ja seksuaalietiikan julistaminen voi aiheuttaa loukkaantumisen tunteita ihmisissä, joilla on niistä eroava vakaumus tai elämäntapa.\nRäsäsen ja Pohjolan julkisuudessa edustama seksuaalieettinen kanta on maailmanlaajuisesti kristillisten kirkkojen vallitseva näkemys. Jos tämän näkemyksen esittäminen ja sitä koskevan raamatuntulkinnan käsitteleminen katsottaisiin kiihottamisrikokseksi, sillä olisi voimakas uskonnonvapautta rajoittava merkitys. Kirkkoja estettäisiin silloin opettamasta vapaasti omaa oppiaan, ja myös Raamatun levittäminen ja saatavilla pitäminen voitaisiin kieltää. Tämä olisi karkea perus- ja ihmisoikeuksien loukkaus.\nSuomen Evankelinen Allianssi kehottaa kristittyjä kaikissa kirkkokunnissa pitämään edelleen rohkeasti esillä Raamatun totuutta rakkaudellisella ja lähimmäistä kunnioittavalla tavalla. SEA kutsuu myös kristityt rukoilemaan Räsäsen ja Pohjolan sekä valtakunnansyyttäjän ja koko oikeuslaitoksen puolesta.\nSuomen Evankelinen Allianssi on evankelisen kristillisyyden pohjalla toimiva yhdistys, jonka jäseninä on suomalaisia kirkkokuntia, seurakuntia, järjestöjä ja yksityishenkilöitä. SEA vahvistaa evankelisten kristittyjen yhteyttä, toimii yhteisenä äänenä ja edistää lähetyskäskyä. SEA:n maailmanlaajassa yhteydessä on yli 600 miljoonaa kristittyä.\nSuomen Evankelisen Allianssin hallitus\nKirsi Rothfors, puheenjohtaja\n(Sivun kuva: Päivi Räsänen)\nEsko Jantunen\t4.5.2021 klo 21:01\nHaluan sydämmestäni kiittää Suomen Evankelista Alliansia kannanotosta sananvapauden ja raamattuun pitäytyvän uskon puolesta.\nJumala siunatkoo SEA:in tekemää korvaamatonta työtä!\nAnnikki\t4.5.2021 klo 21:06\nKäsittämätöntä Päivi Räsästä koskevat syytteet. Samoin Pohjolan.\nIhmettelen, miksi Suomen kirkko on ihan hiljaa, eikä kommentoi mitenkään.\nRäsänen puolustaa avioliittoa, mikä on myös lasten etu. Lapsen oikeus on isään ja äitiin.\nTässä poljetaan myös lasten etuja.\nTämä ideologia mikä on nostanut päätään voimakkaasti, katsoo kaikkea ihmisen seksuaalisuuden kautta itsekkäästi. Ihan kuin se on kaikista tärkein asia ihmisten elämässä.\nSamaa syötetään jo kouluissa ihan pienestä lapsille. Ei ihme, että lapset ja nuoret voivat pahoin.\nLasse kaikkonen\t5.5.2021 klo 09:32\nSetalla on niin voimakas ote Suomessa että jopa piispat ovat polvillaan sen edessä\nVirpi\t6.5.2021 klo 11:52\nPäivin pitää vain sanoa että esittäkää syyte sille joka on Raamatun kirjoittanut, ei hänelle!\nKatja Komonen\t4.5.2021 klo 22:45\nRäsäsen ja Pohjolan seksuaalieettinen kanta on maailmanlaajuisesti kristillisten kirkkojen vallitseva näkemys.\nPertti Arvaja\t5.5.2021 klo 00:21\nAnni Hakola\t5.5.2021 klo 04:42\nHaluan olla rukouksin mukana Päivin, Juhanan, Raijan ja koko oikeuslaitoksen puolesta! Kiitos, Jeesus, että johdatat!\nVäinö Paananen\t5.5.2021 klo 05:33\nKristittyjen tulee todella herätä näkemään, mitä tapahtuisi, jos maallinen valta määräisi, mitä jumalanpalveluksissa julistetaan. Tiedämme, että näin tapahtuu edelleen ateistisissa maissa. Jos Räsänen ja Pohjola tuomitaan, silloin taantuminen on tosiasia.Vastaavia lakeja pyritään laatimaan, joita jo on ollut esillä.\nKari Saarikoski\t5.5.2021 klo 05:33\nOnko kristillisen uskon keskeinen sisältö todellakin muiden tuomitseminen? Ennen tuomitsemista kannattaisi varmistua siitä, että edes ymmärtää, mistä Paavali oikeasti puhuu.\nAnneli Saarinen\t5.5.2021 klo 14:38\nValtakunnansyyttäjä syyttää Päiviä. Syytteissä väitetään Päivi Räsäsen sanoneen asioita joita hän ei ole sanonut. Tästä tulisi seurata rangaistus itselleen valtakunnansyyttäjälle.\nAnne Lindell\t5.5.2021 klo 09:33\nNo, jo tätä oli odotettukin, mutta missä on Suomen ev. lut. kirkon johdon kanta? Mitä sanoo tuomiokapituli? … Just. … hiljaisuus. … Ei mitään. Jeesus sanoisi tässä kohdin, että: ”Teillä on suu, mutta ette avaa sitä”. …Tai, että: ”Te olette kuin Lopun aikojen Laodikean seurakunta, laimea ja haalea … eli välinpitämätön … ”sellaisen minä oksennan suustani ulos” ”Je suis Päivi”. … Annan täyden tukeni Päivi Räsäselle. Syytteitä taitaa tästä rapista ihan jokaiselle meistä, oikeille kristityille, jotka pitävät Raamattua Jumalan Sanana ja korkeimpana auktoriteettinaan, eli nyt tässä siteeraan Raamattua, kuten Päivi Räsänenkin, sillä Raamatussa lukee selkeästi, että Jumala loi ihmisen mieheksi ja naiseksi, eikä miksikään siltä väliltä, ja Jumala käski vielä miesten ja naisten lisääntyä keskenään … punkt, slut. Tää on biologiaa … ei mitään vihapuhetta eikä mitään kiihottamista jotain toista vastaan. Harmittaa vain, että erosin ev. lut. kirkosta 16.11. 2012. Arkkipiispa Kari Mäkisen ”ulostulot” olivat sellaisia, että en enää voinut olla kirkon jäsen. … Ai, … ahas´… siellä joku kyselee, että miksikö nyt minua tuo eroaminen niin kovasti harmittaa. … No, siksi harmittaa, että en voi nyt taas erota kirkosta. … No, tämäkin kristittyjen vaino tarkoittaa sitä, että Jeesus on tulossa … pian. … Raamatustani ja uskostani en luovu. Sen kun vain tulette pidättämään minut, Anne M. Lindell, Pedersöre\nRaimo Forss\t5.5.2021 klo 10:42\nVoi hyvänen aika. Onko tässä maassa piispoja? Mikä on heidän tehtävä? Puolustaako he Jumalan sanaa vai odottavatko he vain kansan suosiota ja palkkapäivää! Jumala kyllä näkee ja kuulee, myös minunkin synti.\nSeija Rautalahti\t5.5.2021 klo 10:10\nAjojahdin tunnusmerkit tässä ja yhteiskuntamme peruspilareihin kuuluviin arvopohjiin kohdistuvaa syyttämistä.\nKirsi\t5.5.2021 klo 10:15\nSanan- ja uskonnonvapaus on demokratian kulmakivi. Iso kiitos SEA:lle tästä erittäin tärkeästä kannanotosta.\nTony Stenroos\t5.5.2021 klo 10:42\nOn todella upeeta et ihmiset näyttää että Päivi ei ole yksin vaan tuki sanan vapauteen on todella suuri\nCamilla\t5.5.2021 klo 13:02\nKiitos SEA hyvästä kannanotosta Päivin puolesta. Vihdoin ja viimein . ❤\nTuure Turunen\t5.5.2021 klo 14:10\nKiitos, hyvä kannanotto ja nopeasti toimittu.\nKarl Anders\t5.5.2021 klo 15:29\nJollei syvin olemuksemme saa ilmaista itsensä vapaasti, sananvapaus menettää merkityksensä. Siksi uskonnonvapaus on sananvapauden edelläkävijä. Hyökkäys uskontoa vastaan vie vääjäämättä myös muitten vapauksien tuhoon. Pelkkä uskontojen olemassaolo on sentähden kaikkien ’kukkien’ puolustus, vaikka oltaisiin mitä tahansa mieltä jonkin tietyn uskonnon muotoilusta. Kaiken aidon hengellisyyden lähde on yksi ja sama. Ne jotka tavoittelevat lyhytaikaisia voittoja eivät ilmeisesti (vielä) näe tätä yksinkertaista asioiden laitaa. Toivon sydämestäni menestystä, vaikkapa laajemmallekin, yhteistyölle tässä ihmiskunnalle elintärkeälle asialle.\nHelena Aittoniemi\t5.5.2021 klo 17:13\nPäivi Räsänen tuo selkeästi esiin kristillisen avioliiton, jonka Jumala on säätänyt miehen ja naisen väliseksi.\nOn käsittämätöntä, että kristityssä maassa aletaan ”vainoamaan” ja ”maalittamaan” henkilöä, joka on esimerkillisesti seisonut Raamatun sanan perustalla.\nMissä ovat piispat ja papit? Ei ole kansankirkon puolelta kuulunut juuri mitään.\nUskonnon- ja sananvapaus on perustuslaillisia oikeuksia Suomessa. Upea nainen Päivi Räsänen. Kiitos Päiville ja siunausta hänelle seisoa rohkeana edellelen, mitä eteen tulee.\nJaana Janitz\t5.5.2021 klo 18:02\nNyt löytyi selkärankaa,kiitos SEA:n hallitus. Asiahan on varsin yksinkertainen;joko me uskomme Raamatun sanaan tai emme usko.\nKyllä kristityiltä joukkovoimaa löytyy,käyttäkäämme sitä rohkeasti yhdessä. Puoluepolitiikka sivuun,se ei nyt ole tärkeää,sananvapaus on.\nSoide\t5.5.2021 klo 23:03\nJos perustuslaillisia oikeuksia rajataan uskonnosta ja sananvapaudesta ,alkaa demokratia hajoamaan. Ihmettelen Raija Toivaista. Tsemppiä Päivi\nJuha Tervaskanto\t6.5.2021 klo 13:51\nEn ihmettele Toivaisen firmaa yhtään. Olen lähettänyt heille valituksia törkeästä Jumalan pilkasta televisiossa. Vastaus on, niissä ei ole mitään vikaa. Jeesusta ja Jumalaa saa pilkata miten haluaa, he eivät puutu. Kirkko on hiljaa kuin nukkuva pöllö. Ei uskalleta sanoa mitään, ettei vain kukaan loukkaantuisi. Toisaalta monet homoparitkin ihmettelevät kirkon pakkonaimiskeskustelua, siis kristilliseen avioliittoon. Toisaalta on kristittyjä yksinäisiä tai ystävähomoja, jotka ovat uskossa, eivätkä seksuaalisessa suhteessa. Aitoavioliitto ry tekee hyvää työtä, vaikka heitäkin on pidetty pannassa, niin kuin Räsästä nyt (vrt. Iltalehti pilakuva). Suorastaan törkeää. Samoin ehtoollisen pilkkalaululla Tampereella tulee olemaan vakavat seuraukset. Ei Jumala anna aina itseään pilkattavan. Meidän tulee nousta puolustamaan Räsästä ja uskonnon- ja Sana vapautta sekä viedä evankeliumin ilosanomaa eteenpäin, ennen kuin yö tulee.\nPertti Jyrinoja\t6.5.2021 klo 15:06\nPitäisiköhän minun mennä polliisikamarille ja tehdä rikosilmoitus itsestäni.\nOlen nimittäin julkisesti sekä Facebookissa, että yleisissä tiloissa keskustellut homojen kanssa Raamatusta ja siitä kuinka Raamattu osoittaa homoseksuaalisuuden kauhistukseksi, syntisyydeksi ja häpeäksi.\nRauno Kokkola\t7.5.2021 klo 08:14\nHienoa, että SEA ottaa julkisesti kantaa maassamme vallitsevaa jumalattomuutta vastaan. Vanhurskaus kansakunnan korottaa!\nHeikki Pihlajamäki\t9.5.2021 klo 13:03\nSuomessa uskonnonvapaus sallii uskonnon, siis myös kristinuskon, vapaan tunnustamisen ja levittämisen. Uskontoihin kuuluu kaikkialla tapa opettaa myös arvoista ja normeista. Kristinusko ei tee tässäkään poikkeusta; se ottaa opetuksen perustaksi Raamatun, ja erityisesti Uuden testamentin. Siksi jokaiselle kristitylle Suomessa kuuluu oikeus levittää uskoa, jakaa Raamatun Sanaa ja julkisesti opettaa. Raamatun opettamiseen liittyvä oikeudenkäynti yksittäisiä kristittyjä vastaan suuntautuu näiden henkilöiden ohella kristinuskon vapaata tunnustamista ja levitystä vastaan. Siksi ao. toiminta on tulkintani mukaan sekä uskonnonvapautta loukkaava että lain yläpuolelle nouseva poliittinen hyökkäys yksittäisen henkilön, nykyisen valtakunnan syyttäjän, ja hänen liittolaistensa taholta.\nTia Tuikka\t12.5.2021 klo 11:02\nKiitos Suomen evankeliselle allianssille kannanotosta uskonnon-ja sananvapauden puolesta. Hyvin kirjoitettu teksti, jonka loppuosassa vielä muistutettiin rukouksen tärkeydestä. Muistetaan siis rukoilla.\nVastaa käyttäjälle Anneli Saarinen Peruuta vastaus\nSuomen Evankelinen Allianssi hakee pääsihteeriä\nJari Sippola kiittää yhteistyöstä\nJohtajien 181-rukouspäivä 21.1.2022\nIDOP-rukoustilaisuus vainottujen puolesta 14.11.\nTotuuden hetki – yhteyspäivä 21.10.2021\nUusi verkosto nostaa pornon haitat keskusteluun\nAvaa ovi lapselle -webinaari 18.9.2021\nSalossa marssitaan elämän puolesta 28.8.\nMaanmuuttajat-johtamiskoulu starttaa syyskuussa\nTilaa SEA:n uutiskirje! | Suomen Evankelinen Allianssi ry (SEA) edustaa arviolta 200 000 suomalaisen evankelisen kristityn ääntä. | info@suomenea.fi


Tuulanhavis: syyskuuta 2015\nEilen tullessamme Elimäen Tolkkilaan Antti Vänskä ja Veikko Heimola olivat juuri havainneet heinäpellolta isokirvisen. Kymenlaaksossa isokirvinen on melko harvinainen, havaintoja on kautta aikojen vain parisenkymmentä yksilöä.\nLintu oli edelleen tänään paikalla. Aurinkokin kirkasti paikoitellen taivaan ja kuviin tuli eilistä paremmin värit näkyviin.\nTaigametsähanhia on toistaiseksi näkynyt alueella vähän, vain kuvan neljän parvi. Valkoposkihanhia sen sijaan on Kymenlaaksossakin kymmeniätuhansia.\nNuori tuulihaukka onnistui eilen myyräjahdissa Kylänaholla vesisateessa.\nSinirintoja ja valkoposkihanhia\nParin vuoden jälkeen on Kotkan Hovinsaarella näkynyt jälleen nuoria sinirintoja hyvin, joten pesinnät lienevät onnistuneen hyvin.\nYläkuvassa on nuori naaras ja alakuvassa on nuori koiras.\nValkoposkihanhien muutto on alkanut tänä syksynä poikkeuksellisen aikaisin, pari - kolme viikkoa normaalia aikaisemmin. Pelloista on vielä suuri osa puimatta ja linnut kerääntyvät harvoille sänkipelloille.\nMuhniemen Kylänaholle oli tänään kerääntynyt arviolta 15 000 valkkaria.\nKuvan taustalla oleva pölypilvi on lähtöisin puimakoneesta, joka oli hanhiparven vieressä puintitöissä.\nLähettänyt Tuulanhavis klo 15.43\nLaskimme viikon vaiheessa jokasyksyisen tinnureitin. Tulos oli heikon myyrätilanteen takia odotusten mukainen. Tuulihaukkoja näkyi 17 yksilöitä, joista koiraita oli 11 ja nuoria lintuja vain kaksi.\nViime vuonna samalla reitillä näkyi 20 tuulihaukkaa ja toissavuonna myyrien ollessa huipussaan näkyi yhteensä 157 yksilöä.\nKuvassa vanha naaras, joita näkyi neljä yksilöä.\nSinisuohaukkoja näkyi 12 yksilöä. Niistä nuoria oli yhteensä 7, joista kuvassa yksi saalistamassa.\nHeikon myyrätilanteen takia on näkynyt vain vähän ruskosuohaukkoja. Kuvassa yksi harvoista pelloilla saalistamassa näkyneistä nuorista linnuista Pyhtään Länsikylän pellolla.\nAloitimme eilen petoretken Pyhtään Länsikylän pelloilta, jolloin ensimmäiseksi pellolla näkyi istumassa nuori arosuohaukka. Retki päättyi illan suussa samalle pellolle, silloin paikalla saalisteli kuvassa näkyvä vanha arosuohaukkakoiras.\nLähettänyt Tuulanhavis klo 17.16


Outward Bound Finland hakee määräaikaista hallintopäällikköä - Outward Bound Finland\n11.07.2020\tLofootit kajakilla vaeltaen\n26.07.2020\tInarinjärven melontavaellus\n24.08.2020\tKohti kokonaisvaltaista ohjaajuutta\n2.11.2020\tEräensiapu – Wilderness Advanced First Aid – Kruunupyy\nLÖYDÄ OMA KURSSISI >>\nOutward Bound Finland hakee määräaikaista hallintopäällikköä\nOutward Bound Finland:n hallintopäällikön määräaikainen sijaisuus 1.9.2018-31.5.2019\nOutward Bound Finland ry on Opetus- ja kulttuuriministeriön nimeämä valtakunnallinen nuorisotyön palvelujärjestö. Tuemme nuorten kasvua ja koulutamme kasvatusalan ammattilaisia järjestämällä kursseja elämyspedagogiikasta, seikkailullista kasvatuksesta ja kokemuksellisesta oppimisesta. Etsimme yhdistyksen hallintopäällikön sijaista.\nOutward Bound Finlandin hallintopäällikön sijaisena pääset kehittämään yhdistyksen toimintaa. Työtehtäviisi kuuluu kurssien ja koulutusten suunnittelu, myynti ja markkinointi sekä varusteiden huolto. Vastuullasi on yhdistyksen operatiivinen toiminta ja yhteistyön kehittäminen sekä hanketoiminta.\nTarjoamme merkityksellisen työn kasvavassa ja kehittyvässä yhdistyksessä. Saat lämpimän ja kannustavan yhteisön tueksesi. Työetuihisi kuuluu työpuhelin ja tietokone. Kaikki yhdistyksen outdoor -varusteet ovat käytettävissäsi.\nOlet osa valtakunnallista LUODE-hankkeen toimintaa, kansainvälistä Outward Bound -yhteisöä sekä Suomen seikkailukasvatusverkostoa.\nkokemusta projektien hallinnasta ja koulutusten suunnittelusta\nitsenäistä ja kehittävää työotetta\nkokemusta elämyspedagogiikasta ja luonnossa ohjaamisesta\nvahvaa motivaatiota ja innostusta kasvatustyöhön\nEdellytämme kokemusta toimialalta, toimistotyöstä ja hanketyöstä sekä erinomaisia organisointitaitoja ja Atk-taitoja, alalle soveltuvaa tutkintoa.\nTyöpaikka sijaitsee Lahdessa ja lisäksi sinulla on mahdollisuus etätyöhön.\nTyö sisältää sekä päivä- että iltatyötä sekä välillä viikonlopputyötä. Hakemuksen tulee sisältää palkkatoive. Työsuhde alkaa 1.9.2018. Tehtävässä on 3 kuukauden koeaika.\nLähetä meille avoin työhakemus ja CV 11.6.2018 mennessä osoitteeseen toimisto@outwardbound.fi\nMahdolliset työhaastattelut pidetään 20-21.6.2018.


Alex Grant Jokereihin | Jatkoajan keskustelupalsta\nLuet ketjua: Alex Grant Jokereihin\n15.06.2018 klo 10.17\nIsokokoinen hyvin ampuva rightin pakki. Gilroy lähtökohtaisesti paikattu.\nEdit: Joku voisi käydä katsomassa montako kertaa olen tätä herraa nettiscouttaillut meille. Onneksi Kurri ja Vuorinen lukee jatkoaikaa.\n15.06.2018 klo 10.20\nTästä kaverista on kyllä hyvät vibat. Laukaus on kuulemma aikamoinen lallin kumautus.\n15.06.2018 klo 10.36\nSpeksien mukaan lupaava haku. Ihan vieras kaveri tosin muuten itselleni. Isokokoinen hyvin ampuva pisteitä tekevä right = yksi kausi meillä ja jatkossa Venäjällä tai NHL:ssä. Mutta niinhän se menee pääsääntöisesti Jokereilla kiekkolisten pakkien suhteen ja joka kausi onkin naarattu uusi kova kiekollinen pakki joukkueeseen edellisen lähdettyä.\nGrant ollut tosin parilla kaudella selkeä voittaja oman joukkueensa miinusten keräämisessä. Isompi versio Ville Lajusesta?\n15.06.2018 klo 12.21\nGrant oli lyhyt tähdenlento Duckissa, teki kahdessa ensimmäisessä pelissään, kahdella ensimmäisellä laukauksellaan, kaksi maalia. Enempää pelejä ei sillä kaudella sitten tullutkaan. :)\n15.06.2018 klo 15.31\nTosiaan, pieni pelko perseessä että saatiin Lajusen kanadalainen serkku. Laukaus on kuulemma kova, toivottavasti paukkuisi välillä muuallekin kuin pitkin pleksejä.\nEi jää peräpää ainakaan senteistä tai kiloista kiinni.\n15.06.2018 klo 15.59\nVarmastikin kookkain ja fyysisin puolustus Jokereiden historiassa.\n15.06.2018 klo 16.17\nJuuri meinasin samaa kirjoittaa. Miehen kokoisia pakkeja löytyy rosterista mukavasti: Lauridsen 197cm/108kg, Räsänen 200cm/95kg, Lööv 191cm/98kg, Grant 191cm/95kg, Kivistö 188cm/91kg, eikä Leppä 185cm/86kg ja Lundin 187cm/83kg myöskään ole ihan mikkihiiri osastoa.\n15.06.2018 klo 16.42\nTänä pienten ja liikkuvien pakkien aikakautena...\nNo ei, pääasia että pakit osaavat liikuttaa kiekkoa ja pelata kiekolla.\nAinakin Lepistö, Lundin, Kivistö, Jensen, Lööv (luistelu vahvuus) pysyy hyvin vauhdissa. Lauridsen myös kokoisekseen pystyy sijoittumaan hyvin kentällä, että jalka riittää tulevaan tilanteeseen. Grant vaikuttaa ihan hyvältä haulta. Sellaista ylivoimapeloitetta olen toivonut kokoajan joukkueeseen.\n15.06.2018 klo 23.22\nNo nyt on kova! Mahtilämärit mahtuu aina joukkueeseen!\n15.06.2018 klo 23.56\nKamoon mikä lämäri! Onneks ei pelata enää Liigaa tai joku kukkahattutäti vois keksiä ettei saa enää ”vetää täysillä” :-)\nNyt on kyllä kokoa puolustuksessa, hieno juttu ja toivottavasti laidat tylsyy kun suomipoika ja muutama ulkkari näyttää miten lännessä pelataan hokia.\n16.06.2018 klo 12.05\nTämä Grant vaikuttaa Youtuben perusteella siltä että ei pelkää tiputtaa hanskoja tarvittaessa.\nJännä kyl toi NHL:n 2 peliä, 2 peräkkäistä vetoa ja maali molemmista. Ekan taisi imuroida Antti Niemi.\nTosi positiiviset fibat tästä. Puolustus on nyt kova.\n16.06.2018 klo 14.29\nGrantin myötä viimestään nyt on kyllä semmonen meille ei vittuilla puolustus.\nViihdyttäviä hetkiä tiedossa!\n16.06.2018 klo 15.23\nToivottavasti pysyy pakit kasassa ilman loukkeja, niin voidaan nähdä kauden aikana parit hipat, kun viime kaudella tais olla tarkempaa sen suhteen.\nLana-Löövi ajelee jonkun pystyyn ja isot pojat sitten hoitaa päivätanssit! Jos saadaan kostosta tai kuiteista yv:tä niin Grant tykittää verkon tötterölle!\nKokeillaanko yv:llä Lepän kanssa viivalla, vai molemmille omat yv:t neljällä hyökkääjällä?!\n16.06.2018 klo 17.39\nEn ole ketjua ehtinyt lukea ja uutisen näin vasta, mutta lainattuun viestiin, että KYLLÄ nyt tällä pakistolla pitäisi pärjätä ja aika kova kiinnittys. Eikä kokoakaan puutu. Itse olen pitänyt häntä hyvänä pelaajana ja ihmetellyt, että miksi ei ole saanut tilaisuutta NHLssä tai ainakaan siis kunnon tilaisuutta.\nNo hyvä meille!!\n16.06.2018 klo 19.20\nTappeluhommat ei oo kyllä Grantin erikoisalaa, joskin YouTubessa on pari klippiä hänen väännöistään. Hanskaushommiin laittaisin meiltä ennen Granttia aika monta ukkoa. Iso-Ollie, Mörkö, WhatIsLööv jne...\n16.06.2018 klo 20.12\nEn usko että möröstä on hirveesti hanskaushommiin, mut Olli ja Löövi voi niistellä neniä jos nuhaa ilmenee ryssän päässä! Granttia tarvitaan ylivoimalla ja jos pelaa +22min ottelussa, niin ei sovi istua 5min jäähyjä!\nKatsotaan muutama ottelua miten lähtee kulkemaan ja sit pohditaan lisää.\n16.06.2018 klo 22.14\nVälitön fläsäri kesään 2011 ja legendaariseen Petr Kalusiin. Hän teki uransa neljästä maalista kolme kolmella ensimmmäisellä kudillaan, mutta ei silti ollut kummoinen vahvistus liigatasolle. Puolustajalle kaksikin on kyllä kova suoritus.\nHyvän oloinen hankinta. Lähtökohtaisesti pitäisi olla aika täydellinen palanen Jokereiden puolustukseen ja se osasto on tänäkin vuonna kunnossa. Mulla on sydämesä herkkä kohta valtaville viivapelotteille. Saa paukutella välillä pleksejä tai tehdä virheen puolustuspäässä jos pitää laukaisu-uhkaa yllä ylivoimalla ja satunnaisesti osuu tolppienkin väliin.\n20.06.2018 klo 22.31\nParista klipistä siis teit jo johtopäätöksiä, kun Grantilla on urallaan sellaiset 58 tappelua Pohjois-Amerikassa. Siellä taso tappeluissa nyt muutenkin on kovempaa, kun vertaa sitä tänne puolelle lampea. Välillä voitat, välillä häviät tai vedät tasurin, who cares. Pääasia että uskallat tiputtaa hanskat ja Grant uskaltaa. Siksi varmaan Kurrikin hehkutti, että on joukkuepelaaja ja kyllä Grant paremmin hanskaa kuin Mörkö tai WhatIsLööv.\n21.06.2018 klo 10.49\nKyllä, olen tietoinen Grantin recordista ja ns. fight-cardista ja pitäydyn silti väittämässäni, ettei tappeleminen ole Grantin erikoisalaa. Jos luet viestini uudestaan, niin ymmärrät. Ei ole tappelija, vaikka tappeluista onkin videoita.\nGrant on hankittu meille kiekolliseksi pelaajaksi, ei fyysiseksi pelotteeksi. Toki saa pudottaa hanskat jos sellainen paikka tulee. Jopa oikein mielelläni näen sen, mutta ei, se ei ole Grantin erikoisosaamista.\n23.06.2018 klo 01.07\nTäysin samaa mieltä siitä, että on hankittu nimenomaan pelaavaksi pakiksi, mutta siinä olen erimieltä, että rankkaat esim mörön paremmaksi tappelijaksi tai löövin. Mörkö on hanskahommissa amatööri, ainoastaan voi massallaan painia vastustajan kumoon ja Löövin otteista ei mitään tietoa, on tapellut urallaan pari kertaa (tosin vastapainona taklaa hanakasti, jopa headhunter tyyliin). Jos pitäisi joukkueesta valita kaksi kaveria ainoastaan myllyttämään niin ottaisin Lauridsenin ja Grantin helposti, ihan jo molemman kokemuksen takia, erityisesti Pohjois-Amerikan jäiltä.\nPakistossa on ainakin kokoa ja kovuutta. Tätä olisi jo tarvittu yhdessä Torpedo-sarjassa :)\n23.06.2018 klo 09.11\nEn rankannut kys. pelaajia välttämättä paremmiksi tappelijoiksi. Pointtini oli se, että jos Grantin on määrä pyörittää ylivoimaa, niin ei uhrata häntä tappeluhommiin, jos linjastosta löytyy muita kykeneviä tahi halukkaita.\n190+ pituutta ja paino vähän alta 100, mailana right. AHL:n PPG vaatimattomasti 0,56, fight cardiin piirretty 58 rastia ja tehotilasto olisi siedettävällä tasolla ilman yhtä kautta täysin sysipaskan Sprinfield Falconsin riveissä. Tuota taustaa vasten ihmetyttää se, miten miehellä on vyöllään vain kuusi NHL-ottelua Mäkeä enemmän.\nLähtökohtaisesti vaikuttaa pelaajalta, joka vetoaa yleisöön. Iso, tekee pisteitä, painava lämäri ja on valmis tiputtamaan hanskat tarpeen vaatiessa, siitä minä pidän. Joku aivosolu mulla jossain yrittää nähdä tässä pelaajassa jotain uhkaa, mutta en oikein pysty sitä uhkaa kohdistamaan mihinkään. Varmaan parempi käydä tappamassa aivosolu tai pari.\nJos KHL-aikakauden jatkumoa katsoo, niin toivottavasti menisi siihen linjastoon, jossa meillä vietetyn mahtikauden jälkeen isoa sopparia puskee. Parempi yksi huippukausi kuin Lajusen tasolla pelatut kolme.\nPointtini oli se, että jos Grantin on määrä pyörittää ylivoimaa, niin ei uhrata häntä tappeluhommiin, jos linjastosta löytyy muita kykeneviä tahi halukkaita.\nMä haluaisin nähdä Jokerit, joka reagoi tilanteisiin tilanteiden vaatimalla tavalla heti. Se vastaa puheluun joka on tilanne huomioiden lähimpänä. Jossain maalinedustilanteissa sitten mennään halukkuuden ja voimasuhteiden mukaan, venäläisillä kun on havaittavissa taipumusta iskeä kahdella yhtä vastaan.\nTätä taustaa vasten olen ehdottomasti sitä mieltä, että pelaajille ei isketä absoluuttista tappelukieltoa vain siksi, että näillä on rooli ylivoimassa tai vastaavaa. Ja se ei tarkoita sitä, että kuka tahansa koska tahansa käy pugilistin hommissa ketä vastaan tahansa. Joskus on järkevämpi vaikka vetää kilpparit\nJoku aivosolu mulla jossain yrittää nähdä tässä pelaajassa jotain uhkaa, mutta en oikein pysty sitä uhkaa kohdistamaan mihinkään.\nOlisiko mahdollista uhkakuvan perustuvan siihen, että Jokerit on näissä YV-pakeissa onnistunut jokaiselle kaudelle (Gundersson, Larsen, Genoway ja Gilroy), jolloin hutihankinnan mahdollisuus kasvaa todennäköisyyksien mukaan vuosi vuodelta.\nMä haluaisin nähdä Jokerit, joka reagoi tilanteisiin tilanteiden vaatimalla tavalla heti. Se vastaa puheluun joka on tilanne huomioiden lähimpänä.\nOlen samaa mieltä. Edelleen KHL taipaleen yksi kohokohta runkosarjassa oli, kun Frank Gymer lähti hakemaan TsSkan pelajaa hanskaushommiin, kun ko TsSkan pelaaja oli käynyt hieman kyseenalaisen taklauksen antamassa Jokereiden pelaajaan. Siinä olen hieman eri mieltä, että reagointi on tehtävä tilanteen mukaan. Jos mietitään ensi kevääseen ja mahdolliseen playoffkierroksen game 7:an niin Grant saa olla reagoimatta hanskojen pudottamisen muodossa, jos taklauksen jälkeen olisi ylivoima tulossa viimeisellä minuutilla etenkin jos se heikentää mahdollisuutta voittaa.\nRunkosarjassa saa sirkustemppuja tarjoilla tietenkin, mutta järki pitää olla päässä ettei kuse joukkueen muroihin.\nOn myös tilanteita jolloin pienillä jekuilla voi playoffeissa menestyä. Viime keväältä tuskin tarvitsee muistuttaa, kun postilaatikko(Hotsi) löysi tiensä TsSkan pelaajien ihon alle. Hän osasi hommansa ja Liigassakin yhden playoff sarjan käänsi 3-0sta 3-4:än, kun kävitekemässä vähän arvelluttavia asioita.\n24.06.2018 klo 12.41\nSiinä olen hieman eri mieltä, että reagointi on tehtävä tilanteen mukaan. Jos mietitään ensi kevääseen ja mahdolliseen playoffkierroksen game 7:an niin Grant saa olla reagoimatta hanskojen pudottamisen muodossa, jos taklauksen jälkeen olisi ylivoima tulossa viimeisellä minuutilla etenkin jos se heikentää mahdollisuutta voittaa.\nEi me tästä eri mieltä olla. Tuon takia kirjoitin myös: "Ja se ei tarkoita sitä, että kuka tahansa koska tahansa käy pugilistin hommissa ketä vastaan tahansa. Joskus on järkevämpi vaikka vetää kilpparit". Noissa hommissa pitää ymmärtää teon vaikutus isommassa kuvassa. Jossain runkosarjamatsissa missattu viiden minuutin ylivoima voi olla ylivoimaa tärkeämpi juttu, jos se hitsaa joukkuetta yhteen ja kääntää momentumin. Pleijareissa taas jo pelkästään joku Salomonin tuomio voi olla ratkaiseva, jos väärällä hetkellä meiltä lähtee arvokkaampi jätkä samaan aikaan boxiin kaverin rotan kanssa.\nedit: Tarkennetaan vielä. Mun mielestä jos lähdetään jotain kuittaamaan ilman hanskoja, sen on tultava heti ensimmäisen tilanteen tullessa. Jos sillä hetkellä vastausvuorossa on Moses, niin joko Moses vastaa, joku kentällä välittömässä läheisyydessä oleva vastaa tai kukaan ei vastaa. Naapurin kanssa kun Liigassa nahisteltiin, niin juuri tämä unohtui; aina piti saada oikea pelaaja kentälle oikeaan aikaan, kuitteja jaettiin miten jaettiin ja hommassa ei ollut mitään järkeä. Aika monelta pelikiellolta, ylilyönniltä ja pahalta vereltä olisi vältytty, jos hommat olisi hoidettu puolin ja toisin rehellisemmin alusta lähtien.


Asiakkaitamme - Amesan\nREKRYTOINNIN UUSI AIKAKAUSI ON ALKANUT\nTOISTUVAT ONNISTUMISET EIVÄT OLE SATTUMAA\nAmesan on auttanut niin suuria kuin pieniäkin organisaatioita palkkaamaan parhaat it-alan osaajat. Tyypillisesti asiakkaamme etsivät kokeneita it-alan osaajia.\nAMESANIN ASIAKKAAT KERTOVAT\n"Erityisesti olen ilahtunut palvelun nopeudesta, helppoudesta ja hakijoiden lukumäärästä. Myös haastatteluihin valikoituneet hakijat ovat laadultaan olleet parempia"\n- Veli-Matti Sahlberg - Perustaja, Apix Messaging Oy\nLue lisää Apixin kokemuksista\n"Ei raskaita palavereja, vaan nopeasti asiaan. Rekrytoinnin ulkoistamiselle on tarjolla lukuisia palveluntarjoajia, joista Amesan erottuu ketterillä toimintatavoilla ja suoraviivaisella prosessilla. Rekrytointikampanja on helposti käynnistettävissä ja ensimmäiset potentiaaliset hakijat ovat haastateltavana yleensä jo seuraavalla viikolla. Suosittelen lämpimästi yrityksille, jotka haluavat aloittaa rekrytointiprosessin vaivattomasti ja löytää osaavan tekijän nopeasti. "\n- Pekka Rasi - Teknologiajohtaja, EverTech Oy\nLue lisää EverTechin kokemuksista\n“Verkkokauppa e-ville.com ja sen tukkumyyntiyksikkö oli ollut 14 vuotta yrittäjävetoinen ja saavuttanut reilun 10 miljoonan euron liikevaihdon. Tapasin Amesanin edustajaa ja kävimme läpi yrityksen kasvu- ja kipukohtia rekrytointien ja HR:n tiimoilta. Keskustelumme päätteeksi pyysin Amesanin edustajalta apua löytämään yhtiölle talousorientoitunut toimitusjohtaja.\nAmesan viritti koneistonsa kuumaksi, heitti verkkoja laajalti veteen ja löysi kymmeniä kovan luokan hakijoita ratkaisemaan yrityksen puutteita ja haasteita, sekä täyttämään omistajan tahtoa. Amesanin tiimi sparrasi minua tiiviisti koko rekrytointiprosessin ajan, kunnes valinta oli tehty ja nimet paperissa. Päätös oli todella vaikea, mutta Amesanin tiimi toimi erittäin vahvana kumppanina tukemassa, konsultoimassa, tasoittamassa tietä ja varmistamassa, että homma menee maaliin. Ja hienosti se lopulta menikin!”\n- Ville Majanen - Yrittäjä, Verkkokauppa e-ville.com\nTYYPILLISIÄ REKRYTOINNIN HAASTEITA\nTunnistimme tyypillisiä rekrytoinnin haasteita joiden kanssa asiakkaamme usein ovat painineet.\nSUURIN OSA POTENTIAALISISTA TYÖNHAKIJOISTA ON PASSIIVISIA\nTiesitkö, että jopa 80% potentiaalisista työntekijöistä ei aktiivisesti etsi töitä. Amesanilla kehitimme palvelun, jolla onnistuimme aktivoimaan tämän kohderyhmän.\nTiesitkö, että jopa 80% potentiaalisista työntekijöistä ei aktiivisesti etsi töitä? Amesanilla kehitimme palvelun, jolla onnistuimme aktivoimaan tämän kohderyhmän.


Mustaa valkoisella: Mukavia, hyviä ihmisiä Patersonissa\nOnkohan Jyväskylässä yhtään sellaista linja-autonkuljettajaa, joka kirjoittelee runoja? Samankokoisessa Patersonin kaupungissa New Yorkin lähellä on. Tällainen lapsellinen rinnastus siksi, että Jim Jarmuschin elokuvassa Paterson kerrotaan pienimuotoista tarinaa aivan tavallisista ihmisistä, ja tämä voisi olla peräisin mistä tahansa pikkukaupungista. Päähenkilöä esittävä Adam Driverkin on niin tavallinen ja tutunomainenkin, että tunnen Lahden K-rautakaupasta saman näköisen myyjän.\nPaterson on myös päähenkilön nimi. Paterson on bussikuski, jota kaiken lisäksi osuvasti näyttelee Adam Driver (= ajaja). Paterson on naimisissa Lauran (Golshifteh Farahani) kanssa, nuoripari toistaiseksi ilman lapsia, koira on, mukava omakotitalo (alle 100 neliötä + kellari), pieni autokin. Elämä rullaa, Paterson herää arkiaamuisin kymmenen yli kuusi ja kävelee töihin, tulee ajopäivän jälkeen kotiin, kävelyttää koiran ja käy lähibaarissa yhdellä oluella. Aina kun sopivia välejä päivän aikana tulee, Paterson kirjoittelee runonsäkeitä muistikirjaansa.\nLaura on kiva, touhuaa kotona taide- ja keittiöharrastustensa kanssa ja unelmoi kantrilaulajan urasta. Laura ja Paterson ovat mukavia ihmisiä, hyviä ihmisiä. Ylimääräistä rahaa ei juurikaan jää kodin ulkopuolisiin huvituksiin, mutta kun perusasiat ovat kunnossa, on elämäkin onnellisesti kunnossa. Tämän nuorenparin elämää seuraa mielellään parin tunnin ajan.\nPaterson näyttää välillä kovin hiljaiselta ja voisi luulla jopa masentuneelta. Oma tulkintani on, että hän vain on niin kiinni runoissaan. Paterson kuuntelee bussissa ihmisten juttuja, ja kotiin päästyään alkaa heti kirjoittaa. Ei onnellisuus ole vain sitä, että naama on koko ajan virneessä ja että hypitään iloisena vaimon kaulaan. Onni on myös rauhaa.\nSen verran niukkaa Patersonin ja Lauran onnellinen elämänsä tosiaan on, että Patersonilla ei ole varaa ostella paljon runokirjojakaan, vaikka runot hänen tärkeä harrastuksensa onkin. Ainakin yksi kuitenkin on, oman kaupungin runoilijan William C. Williamsin kirja. Tunnettu tekijä, mm. Pulitzer-palkinnon saanut. Baarin seinällä on myös lehtileike Allen Ginsbergistä, joka Williamsin kaverina oli ilmeisesti jossain vaiheessa asunutkin Patersonissa. Kaupungin entisiä suurmiehiä on myös elokuvakoomikko Lou Costello.\nElokuva on täynnä lempeitä kohtia. Yksi sellainen on, kun bussikuski kotiin kävellessään tapaa 10-vuotiaan pikkutytön, joka on kirjoittanut lukolliseen päiväkirjaansa pienen runonpätkän. Tyttö lukee sen. (Runo on Jim Jarmuschin.)\nMonenlaisia yksityiskohtia on, kuten ihmisten elämässä aina. Yhtenä aamuna Laura kertoo nähneensä unen, jossa he olivat saaneet kaksoset. Sen jälkeen Paterson näkee kaksosia linja-autossaan ja muuallakin.\nJarmusch tiedetään Kaurismäen veljesten hyväksi kamuksi, ja tässäkin elokuvassa on ripaus suomalaisuutta: taustamusiikkina on mm. soul-kappale, jota soittavat sen säveltäneet Sami Kantelinen (b), Seppo Salmi (g) ja Jukka Sarapää (dr). Istuu luontevasti elokuvan sisältöön, sillä Laura alkaa elokuvan loppupuolella harjoitella kitaransoittoa ja laulua, koska tavoitteena on siis Nashville.\nNäiden kaikkien ympärillä elokuvassa pyöritään, rauhallisesti, mihinkään suuntaan hosumatta. Ei oteta yhteiskunnallisesti kantaa, ei olla ikävästi aktiivisia eikä aggressiivisia, ei mennä kaduille marssimaan. Yksi takaisku kuitenkin tulee, mutta katsojien tyytyväisyydeksi se hieman kuittaantuu onnellisella loppuratkaisulla. Jos voisin, antaisin tälle elokuvalle uudenlaisen palkinnon, hyväntuulen Oscarin - tai vaikka tavallisen elämän Oscarin.\nJyväskylässä on kummallinen pesäpallopatsas Hippoksen kentän vieressä, mutta Patersonissa oleva baseball-pelaajan näköispatsas on parempi. Sen sijaan Jyväskylässä ei luultavasti ole ketään, jonka nimi olisi Jyväskylä.


Sanna Marin sai vastauksen Markku Tervahaudalta: ”Meillä on varmistus, että hallitus on saanut oikeaa tietoa” | Uusi Suomi\n15.10.2020 13:09 päivitetty 15.10.2020 13:10\n”Kiitän ripeästä vastauksesta ja asia on minun puolestani loppuun käsitelty”, pääministeri sanoo.\nPääministeri Sanna Marin (sd) on saanut Terveyden ja hyvinvoinnin laitoksen THL:n pääjohtajalta Markku Tervahaudalta vastauksen aamulle pyytämäänsä selvitykseen.\nHUS: ”Hälyttävä viesti” Euroopan koronatilanteesta – Kasvomaskit halutaan nyt käyttöön kaikilla työpaikoilla pääkaupunkiseudulla\n”Minä tiedustelin ainoastaan sitä, mikä oli THL:n kanta keväällä ja toimitettiinko hallitukselle oikeaa tietoa. Kiitän ripeästä vastauksesta ja asia on minun puolestani loppuun käsitelty”, hän jatkoi.\nPääministeri kaipasi kirjallista selvitystä siitä, mikä todella on ollut THL:n kanta maskisuosituksesta keväällä ja onko se ollut eri kuin hallitukselle on kerrottu.


Varaa hotelli Pousada Bom Abrigo kohteesta Cananeia (Brasilia) helposti ja edullisesti\nhotel.info\t- Etelä-Amerikka\t- Brasilia\t- Cananeia\t- Pousada Bom Abrigo\tPousada Bom AbrigoAv. Independencia, 374, 11990-000 Cananeia, Brasilia\tNäytä kartta\nalkaenyhden hengen huoneelta/yökahden hengen huoneelta/yöper huone/yö\tHotellin tarjonta:Hotellissa on 10 huonetta (10 kahden hengen huonetta). Lemmikkieläimet ovat sallittuja tässä hotellissa...\tNäytä kaikki hotelli- ja huonetiedot\nEdellinen varaus tehtiin yli 3 päivää sitten maasta Viro.Tästä hotellista ei ole vielä asiakasarviota.\nHotellin kuvaus Pousada Bom AbrigoHotellissa on 10 huonetta (10 kahden hengen huonetta). Lemmikkieläimet ovat sallittuja tässä hotellissa ja saatavilla on myös savuttomia huoneita (ilmoita tästä huonetoiveesta varausta tehdessäsi). Vastaanoton ystävällinen henkilökunta palvelee sinua kellon ympäri. Voit pysäköidä autosi hotellin maksuttomalle pysäköintipaikalle. Hotellissa on kahvila/bistro.Sivuston hotel.info vierailleMyöhäinen lähtö (klo 15 jälkeen)Lisätietoja hotellistaVastaanoton aukioloajat:päivittäin7:00 – 22:00 Maksuton majoitus on mahdollinen enintään 1 lapselle iältään enintään 3 vuotta (tämä mukaan lukien) kahden hengen huoneessa vanhempien kanssa (2 täysihintaista asiakasta). Jos sinulla on kysyttävää, ota meihin yhteyttä kohdassa Yhteystiedot.Pidätkö tästä hotellista?Lisää se suosikkiluetteloosi.Merkitse muistiinHotellin sijaintiNäytä karttaOsoiteAv. Independencia, 374, 11990-000 Cananeia, BrasiliaEtäisyydet (km)\tMoottoritie (Br 116)\nLemmikkieläimet sallittu (15 BRL/yö)\nMuita asiakkaita kiinnostivat myös nämä hotellit:\tHotel Vento LesteDr. Antonio Paulino de Almeida 3911990000 Cananeia, Brasilia5,0 / 10\tHotel Marina Clube de Pesca CananeiaRua Joao Maciel, s/n11990-000 Cananeia, Brasilia5,0 / 10\tPousada Recanto do MorroAv Prof. Besnard, 43211990000 Cananeia, Brasilia5,0 / 10\tHintojen läpinäkyvyysNäin voit laskea:Taattujen hintojen täydellinen läpinäkyvyys. Ei piilotettuja maksuja.Lisää aiheestaTietoturvaSuojaamme yksityisyytesi salaamalla tietosi luotetulla128 Bit-SSL -menettelyllä.Lisää aiheestaMonikielisyysPuhumme kieltäsi: kiitetty palvelumme ja luonnollisesti myös vieraiden antamia arvioita on saatavana monella eri kielellä.\nPousada Bom AbrigoAv. Independencia, 374, 11990-000 Cananeia, Brasilia Hotellin sijainti:0,5 kmei tietoa80 kmei tietoaMessut: ei tietoa\tTarkista saatavuus Valitettavasti valitsemallesi ajanjaksolle ei löytynyt yhtään huonetta. Muuta matkatietojasi:SaapuminenLähtöpäiväHuoneiden lukumääräHenkilötTarkista saatavuus\tValitettavasti hotellissa ei ole valittuna ajankohtana vapaita huoneita.Haluatko etsiä vaihtoehtoisia hotelleja? Näissä hotelleissa on vielä vapaita huoneita:Pystytkö muuttamaan matkustuspäiviä? Muuta matkatietojasi:SaapuminenLähtöpäiväHuoneiden lukumääräHenkilötTarkista saatavuus


Kuntavaalien some-vihapuhetta seulotaan verkkoteknologian avulla | maailma.net\nKuntavaalien some-vihapuhetta seulotaan verkkoteknologian avulla\nYhdenvertaisuusvaltuutettu ja Ihmisoikeusliitto käyttävät automaattista tekstianalyysiä, jonka avulla voi havaita vihapuhetta ehdokkaiden julkisilla sosiaalisen median tileillä. Ilmaista mainosta vihapuheeseen sortuville ei anneta.\n(Kuva: Tim Franklin Photography / CC BY-NC-ND 2.0)\nTeija Laakso maailma.net 23.3.2017\nKuumana käyvän kuntavaalikampanjoinnin mahdolliseen vihapuheeseen aiotaan puuttua tänä vuonna uudella tavalla. Yhdenvertaisuusvaltuutettu ja Ihmisoikeusliitto hyödyntävät it-asiantuntijoiden kehittämää automaattista tekstianalyysia, jonka avulla voidaan seuloa koneellisesti kunnallisvaaliehdokkaiden julkista sosiaalisen median viestintää ja tunnistaa vihapuhe laajastakin aineistosta.\nVielä tuloksia ei ole saatavilla, mutta kampanjoinnin kiihtyessä analyysi voi osoittaa tarpeellisuutensa. Yhdenvertaisuusvaltuutettu Kirsi Pimiän mukaan jo viime eduskuntavaalien yhteydessä kansalaisilta tuli yhteydenottoja muun muassa rasistisista vaalimainoksista.\n"Vihapuhe ei näissä vaaleissa välttämättä lisäänny verrattuna eduskuntavaaleihin, mutta kun ajattelee maailmanlaajuista tilannetta, kuten Yhdysvaltain vaaleja, niin on ollut selvästi nähtävissä, että samanlainen ajattelu ja ylipäätään suorempi retoriikka on levinnyt Eurooppaankin. Siinä mielessä voi ajatella, että vihapuhetta voi olla meilläkin, vaikka kyse onkin kunnallisvaaleista", hän sanoo.\nAlgoritmi oppii vihapuheen\nAutomaattista tekstianalyysiä on aiemmin sovellettu muun muassa influenssa-aaltojen ennustamisessa. Sen käyttämistä vihapuheen seulonnassa ovat kehittäneet suomalainen, tiedon avoimuuteen pyrkivä Open Knowledge Finland -järjestö sekä useiden yliopistojen tutkimushankkeet.\nSeulonta perustuu algoritmiin, joka puolestaan on kehitetty parin tuhannen sosiaalisen median viestin laajuisen pohja-aineiston avulla. Pohja-aineisto on valikoitu esimerkiksi erilaisista rasistisista ja ei-rasistisista keskusteluryhmistä sekä Suomi24-keskustelufoorumilta ja luokiteltu sitten manuaalisesti eri luokkiin sen perusteella, miten lähellä vihapuhetta se on, kertoo järjestön toiminnanjohtaja Teemu Ropponen.\nAlgoritmi hyödyntää pohja-aineistoa luokitellessaan kunnallisvaaliehdokkaiden some-viestejä. Sen vihapuheeksi havaitsema aineisto välitetään yhdenvertaisuusvaltuutetulle ja Ihmisoikeusliitolle, joiden henkilökunta selvittää, onko kyseessä aito vihapuhe ja onko tarvetta jatkotoimiin. Ajan mittaan algoritmi kehittyy paremmaksi luokittelun tarkentuessa.\nVihapuheen määritelmänä on käytetty Euroopan neuvoston kantaa. Sen mukaan vihapuhetta ovat kaikki ne ilmaisun muodot, jotka levittävät, yllyttävät, edistävät tai oikeuttavat suvaitsemattomuuteen perustuvaa vihaa. Kaikki vihapuhe ei täytä rikoksen tunnusmerkkejä.\nAlgoritmin hyödyntäminen vaaleissa on vasta kokeilu. Siinä on vielä omat haasteensa, kuten se, että se voi analysoida vain niitä ehdokkaita, jotka ovat ilmoittaneet vaalikoneissa Twitter-tilinsä ja joilla on julkinen Facebook-seinä. Ropponen pitää mekanismia silti tärkeänä.\n"Nykyäänhän kukin poliitikko on oma mediansa. Vastuullinen seuranta on tärkeää, sillä kaikki puhe ei tule sanomalehtien tai muiden perinteisten medioiden kautta ulos", hän muistuttaa.\nEi julkisuutta rasisteille\nVihapuhesovellus on osa Ihmisoikeusliiton ja yhdenvertaisuusvaltuutetun kampanjaa, jonka tarkoituksena on kitkeä rasismia kuntavaaleista. Yli 3 500 ihmistä on allekirjoittanut niiden rasismin vastaisen vetoomuskirjeen, joka toimitettiin eduskuntapuolueille viime viikolla. Lisäksi puolueet lobattiin joulun alla uusimaan sitoutumisensa Euroopan rasismin vastaiseen peruskirjaan.\nKirsi Pimiän mukaan toiveissa on, että kampanjointi toimisi kuntavaaleissa ennaltaehkäisevästi. Mikäli vihapuhetta löytyy verkkoseulonnan perusteella tai muuten, ollaan yhteydessä puolueisiin, joilla on velvollisuus toimia sitoumuksensa pohjalta.\nKriittisimmissä tapauksissa voidaan tehdä ilmoitus poliisille, syyttäjälle tai viedä asia yhdenvertaisuus- ja tasa-arvolautakuntaan häirintätapauksena, mutta vasta vaalien jälkeen.\n"Ajatus on, että emme tarjoa ilmaista julkisuutta ehdokkaille, jotka sortuvat vihapuheeseen", Pimiä toteaa.\nIhmisoikeuspolitiikka Suomessa ihmisoikeudetkansalaisoikeudetinformaatioteknologiainternetpolitiikka Suomi Ihmisoikeusliitto